
Prooemium, 


Quum  ego  semper  hanc  opinionem  firmiter  animo  tenerem 
pathologiam  specialem  eam  nostrarum  litterarum  pariem  con¬ 
formare,  quae  minime  omnino  libris  diligenter  evolvendis  in  ma- 
nibusqne  etiam  atque  etiam  versandis  perdisci  queat,  cuiusque 
ad  scientiam  perfecte  animo  persequendam  ii  dumtaxat  accedere 
debeant,  qui  diuturno  per  longam  annorum  seriem  continuato 
usu  edocti,  disciplinae  veritatem  re  experti,  in  naturam  atque  in¬ 
dolem  singulorum  hominum  penitus  sese  insinuare  consueverint, 
nunquam  profecto  tantum  mihi  oneris  suscipiendum  cogitavi,  ut 
ex  hac  parte  difficillimum  argumentum  diligerem,  quod  solenni 
atque  usitata  dissertatione  medica  copiosius  explanarem.  Quum 
igitur  in  officina  chemiea  beati  nostri  Marcii  an  d  peroptato  mihi 
contigit,  ut  per  aliquantum  temporis  in  chemica  arte  perdiscenda 
accuratius  elaborandi  occasionem  nanciscerer  optimum  esse  duxi 
ab  illo  praestanlissimo  ac  doctissimo  viro  rem  aliquam  expetere, 
quae  duce  et  praeceptore  artis  chemicae  peritissimo  tamen  mihi 
copiam  praeclaram  faceret,  propriis  viribus  nitendi  atque  ex  meo 
ipsius  animo  expromendi,  quae  ad  perficiendum  opusculum  per¬ 
tinerent.  Instituenti  igitur  mihi  aliquod  de  themica  arte  argu¬ 
mentum  petitum  litteris  explicare  acerba  profecto  mors  carissi¬ 
mi  ac  summa  caritate  dilecti  praeceptoris  cursum  inchoatum 
cum  meo  maximo  dolore  interrupit!  Jam  vero  etiamsi  ad  dis¬ 
cipulum  minime  pertinere  quispiam  existimaverit,  neque  ei  hanc 
provinciam  datam  esse,  ut  de  meritis  eius  viri  suum  iudicium 
pronunciet,  qui  iam  pridem  sententia  doctissimorum  hominum 
aequalium  in  numerum  praestantissimorum  atque  eruditissimorum 
huius  artis  heroum  relatus  sit,  tamen  mihi  veniam  concedi  posse 
arbitror  si  debita  pietate  ductus  gratoque  erga  doctorem  di¬ 
lectissimum  animo  impulsus,  quantum  a  me  tali  viro  debeatur, 

paucis  verbis  et  sincero  animo  profiteor.  Fuit  eius  mors  fato 
propera  luctuosa  suis,  viris  litterarum  peritis  calamitosa  atque 
eliamnunc  acerba  recordatione,  veterem  mihi  animi  curam  mo- 
lestiamque  renovavit  quum  quantum  eius  opera  et  humanitate  in 
litteris  pertractandis  profecissem  animo  revolverem!!  —  — 

Quoniam  igitur  vir  doctrina,  humanitate  virtute  egregius 
morte  exstinctus  tam  subito  est,  facili  quispiam  mihi  ignoverit 
(juod  pristino  proposito  abiecto  ad  novum  argumentum  pertra¬ 
ctandum  accesserim  eiusque  morbi  conditionem  explicare  ingres¬ 
sus  sim,  quae  etsi  multum  in  doctorum  virorum  disceptatione 
versata,  varios  tamen  locos  habeat  ad  quos  diligentius  investi¬ 
gandos  obscuritas  ac  dubitatio  in  iis  positae,  vehementer  adhor* 
tentur.  Jam  si  profiteor  me  diversas  illas  conditiones,  quae 
communi  appellatione  chronicae  gastritidis  comprehenduntur, 
quantum  in  me  sit,  illustraturum  esse,  benevoli,  credo,  lectores 
ei  exoptatam  veniam  impertierint,  qui  invito  animo  ad  eiusmodi 
argumentum  accurate  exponendum  aggrediatur ! !  — 


Caput  I. 

De  G  as  trifide  chronica. 


Gastritis  chronica  sive  simplex  calarrhus  gastricus  in  fre- 
quentissimorum  morborum  nuniero  habetur,  et  tanquam  affectio 
primaria  vel  per  se  ipsa  sola  occurrit  vel  cum  aliis  stomachi 
affectionibus  complicata,  veluti  cum  ulcere  perforante,  ex  vi 
pravo  modo  influente,  quae  parlim  directa  via,  parlim  mediata 
ratione  in  stomacho  exercetur  et  consecutiva  est  post  aliquem 
hepatis  morbum  velut  hepar  granulosum,  tam  post  cordis  mor¬ 
bos  praecipue  in  affectionibus  ostiorum  dextri  et  sinistri  ventri¬ 
culi  ,  itidem  in  morbis  pulmonum  quibus  omnibus  in  extremis 
affectionibus  redundatio  systematis  venosi  parlim  per  decur¬ 
sum  venae  cavae,  parlim  per  venam  portae  locum  habet.  Prae¬ 
terea  saepenumero  cum  aliis  affectionibus  veluti  cum  dyscrasia 
carcinomatosa,  tuberculosa,  haud  raro  cum  chronico  catarrho  et 
canalis  intestinorum  et  viarum  respirationis  et  organorum  uro- 
poeticorum  complicata  exstat. 

Jam  vero  veniamus,  ,quae  in  cadavere  inspiciendo  reperiri 
soleant.  Color  membranae  mucosae  in  cadavere  immutata  ani¬ 
madvertitur,  speciem  exhibet  fuscam,  cineream  (schiefergrau), 
etiam  in  atrum  colorem  micantem.  Iste  autem  color,  nou  ut 
Andral  !)  opinetur,  eo  effectus  est,  quod  vasa  in  vena  dila¬ 
tata  eaque  re  circulatio  retardata  est,  sed  quod  organicum  pig¬ 
mentum  strati  instar  deiicitur,  similiter  ut  pigmenta  circa  folli¬ 
culos  intestini  in  chronicis  infantium  alvi  profluviis  deposita 
construuntur,  ut  membrana  mucosa  uteri  in  chronica  leucorrhea 
novo  colore  tingitur.  Membrana  mucosa  porro  prout  morbi 
vis  majorem  minoremve  impetum  consequuta  est  crassitudine 


J)  Andral  clinique  medicale,  iibersetzt  von  Fliess,  Thl.  IV.  pag.  31. 

aut  duritie  aucta  est,  vel  praeter  magnam  crassitudinem  exhibet 
superficiem  iniquam,  glandulosam  verrucosam,  vel  si  vis  morbi 
magis  etiam  amplificata  est,  formam  assumit  plicarum  remanen¬ 
tium  vel  polyporum.  Hanc  superficiam  iniquam  glandulosam, 
verrucosam  significat  A  n  d  r  a  1,  quum  eam  saepenumero  solam  in 
eiusmodi  hominum  cadaveribus  observaverit,  qui  vivi  omnia 
signa  rationalia  carcinomalosae ,  qui  dicitur,  affectionis  adspee- 
tui  oflerabant,  quo  in  numero  habenda  sunt:  dolor  epigastricus, 
color  slramenlosus,  marasmus,  vomitus  ater. 

Eadem  hypertrophia,  qua  membrana  mucosa,  eadem  pro 
diverso  affectionis  gradu  textus  cellularis  submucosus  et  mem¬ 
brana  muscularis  afflictantur  vasa  in  textu  cellulari  submucoso 
dilatata  sunt,  membrana  mucosa  obducta  muco  vitreo,  cano,  te¬ 
naci,  arcte  adhaerente.  Folliculi  stomachi  plus  minus  tumidi, 
interdum  ulcera  follicularia  occurrunt,  interdum  erosiones  cruen¬ 
tae.  Circuitui  stomachi  nimis  aut  amplus  aut  minutus  est, 
illud  reperitur  in  parte  pylorica,  hoc  extremum  in  fundo. 

Symptomata,  quae  simplici  chronica  gastritide  exhibentur, 
vehementer  inter  se  differunt  ac  ne  unum  quidem  suppetit,  quod 
re  vera  in  omnibus  semper  generibus  inveniatur. 

Dolor  plerumque  obtusus  ut  sensus  compressionis  aut  ten¬ 
sionis  in  regione  stomachi  ab  aegrotis  percipitur.  Pressu  auge¬ 
tur,  nonnunquam  excitatur,  vulgo  cibo  comeso  amplificatur  in¬ 
terdum  in  statu  jejunitatis  vehementissimus  est,  et  cibariis  con¬ 
sumptis  haud  nimiis  remittitur,  quum  multis  cibis  perceptis  ve- 
hementior  evadit,  veluli  in  potatoribus  inulta  spiriluosa  consu¬ 
mentibus.  Ciborum  ratio  cum  doloris  vehementia  diversa  est, 
ita  tamen,  ut  plerumque  constantissime  pinguibus  cibis  devora¬ 
tis  dolores  augeantur.  Quem  dolorem  aegroti  commonstrant  in¬ 
terdum  in  tergo  vel  inter  scapulas.  Andral  casum  refert  hac 
in  re  memoratu  dignum,  quum  in  muliere  sexaginta  annos  nata, 
in  qua  reliqua  symptomata  gastritidis  chronicae  occurrebant, 
insuper  acerrimus  dolor  in  regione  dorsi  animadverteretur,  ne¬ 
que  eam  punctum  temporis  requiescere  pateretur.  Sectione  in¬ 
stituta  in  loco  a  pancreate  occupato  tumor  conspiciebatur  in¬ 
dole  carcinomatosa  qui  retro  in  aorta  atque  in  vertebra  niteba¬ 
tur.  Qua  in  re  mirum  videri  debuit,  stomachum  reliqua  chro¬ 
nicae  gastritidis  signa  exhibentem  non  eareinomatose  degene¬ 
rasse.  Denique  nonnunquam  dolor  tantummodo  in  aliquod  tem¬ 
pus  remanet. 

Scrobiculus  cordis  interdum  tumidus,  exhalatio  oris  taedium 
excitans,  cibi  appetitus  plerumque  imminutus,  modo  auctus,  modo 
sensus  vacuitatis  stomachi,  quem  aegrotus  famem  esse  opinatur. 

Andral  in  nonnullis  aegrotis  cupiditatem  vescendi  tantam  tam- 
que  acrem  animadvertit,  ut,  nisi  statim  ei  satisfieret,  aegroti 
syncope  affligerentur;  praeterea  ille  appetitum  cibi  singularibus 
sympathiis  significari  vidit.  In  aliis  dolor  capitis  occurrit,  in 
aliis  dyspnoea,  in  aliis  tussis  per  singula  tempora  repetita,  quae 
conditiones  semper  mitigabantur,  simulatque  aliquantum  cibi  in 
stomachum  receptum  est.  Silis  ratio  admodum  diversa  est, 
modo  naturae  consentanea,  modo  aucta,  praesertim  si  processus 
chronicus  recrudescit,  modo  etiam  comminuta.  Lingua  plerum¬ 
que  albo  aut  subflavo  limo  obducta,  papillae  linguales  tumidae, 
hypertrophicae,  punctorum  rubidorum  instar  ex  obductione  mu¬ 
cosa  eminent.  Verum  tamen  partim  sunt,  in  quibus  chronica 
gastritide  affectis  lingua  plane  normalem  speciem  offerat,  partim 
qui  digestionis  organis  nullo  modo  perturbatis,  lingua  utantur 
ea,  cuius  superficies  immutata  sit.  Stockes  *)  igitur  haud 
iniuria  contendit  ad  diagnosin  institueudam ,  licet  vel  ad  stoma¬ 
chum  et  intestinorum  canalem  pertineat,  lingua  naturam  multo 
levius  momentum  praebere,  quam  ad  universalem  organismi  sta¬ 
tum  probe  diiudicandum,  Quodsi  chronica  gastritis  repente 
acuta  evadit,  Andral  i* 2)  quidem  iudicio,  lingua  etiam  colorem 
rubrum  in  se  trahit,  interdum  etiam,  ubi  cunctus  organismus 
tarda  morbi  progressione  vehementer  ac  penitus  debilitatus  est, 
lingua  obductionem  membranaceam  sibi  adsciscit,  qua  et  lingua 
et  universa  oris  cavitas  investitur.  Qui  processus  secundum  ve¬ 
ram  suam  naturam  aphtosus,  qui  non  solum  hisce  in  conditioni¬ 
bus  ,  verum  etiam  in  tuberculosi,  typho,  pneumonia  accedit,  qui¬ 
que  a  docto  W  und  eri  ich  ap  litae  cachecticae  nominatur, 
usquequaque  pravam  prognosin  efficere  fertur. 

Gustus  invertitur,  nec  tamen  certa  quadem  ratione  plerum¬ 
que  fit,  ut  aegroti  sensu  se  uti  „pappig  sein“  et  muco  omnia 
compleri  querantur.  Praeterea  frequens  eructatio,  pyrosis,  vo¬ 
mitus  raro  incidit,  qui  tum  modo  acerrimos  dolores  commovet 
modo  levis  est;  exoritur  variis  temporibus )  isto  vomitu  post 
ingestiones  exsistente  cibi  et  potiones  recepta  extruduntur,  sin 
matutino  tempore  oritur  liquor  mucosus,  acidulus  expellitur. 
Alvi  exinanitio  plerumque  deest,  nisi  morbus  cum  catarrho  in¬ 
testinali  copulatus  exislit,  tum  enim  alvi  profluvium  exoritur. 
Praeter  haec  symptomata  singulis  locis  animadversa  aegroti 


Q  William  Stockes  liber  die  Heilung  der  innern  Krankheiten,  iiber- 
setzt  von  Behrend.  pag.  18. 

2)  Andral  1.  c.  pag.  97. 


8 


saepissime  capitis  dolore,  somnolentia,  animi  disturbatione  af¬ 
fliguntur;  ad  hypochondriam  propensi,  specie  utuntur  pallida 
ac  lurida,  ac  paullatim  macrescunt.  Febris  exigua,  passim  bre¬ 
ves  horrores,  egregia  tempestate,  cibis  damnosis  evitandis,  victu 
delecto  et  leni  magnopere  affectionis  vis  remittitur,  ita  ut  etiam 
totum  malum  funditus  sanari  possit. 

Cuius  rei  diagnosis,  quemadmodum  infra  facilius  intelli- 
getur,  perdifficilis  est;  allectiones  eae  quibus  cum  istud  malum 
facile  confundi  potest,  sunt:  neuralgia  cardiaca,  ulcus  ventriculi 
profundum ,  carcinoma  ventriculi,  ita  dumtaxat  chronicam  gastri- 
tidem  adesse  concludendum  est,  si  symptomata  carcinomatis  et 
ulceris  ventriculum  perforantis  desiderantur,  neque  diagnosis 
institui  potest  in  neuralgiam  cardiacam,  quae  tum  solum  modo 
rectis  causis  nititur,  quum  in  symptomatis  acerrimi  doloris 
signa  chronici  catarrhi  animadverti  nequeunt.  At  vero,  quam 
incerta  sit  diagnosis,  quae  momentis  negativis  fundata  sit,  fa¬ 
cillimum  nimirum  est  intellectu.  — 


Caput  II. 

D  e  cardialgi  a, 

Romberg1),  qui  de  nervorum  palliologia  assidue  inqui¬ 
renda  egregie  est  meritus ,  distinguit  hyperaesthesiam  nervi 
vagi,  cui  ipse  nomen  imponit  gastrodyniae  neuralgicae  et  liyper 
aesthesiam  nervi  sympathici.  Prioribus  temporibus,  quum  sen- 
sibilitas  nervi  sympathici  omnino  negaretur  veluti  a  Bichat, 
Magendie  factum  est,  videlicet  nullo  modo  potuit  cogitari 
de  huius  nervi  hyperaesthesia.  Nostro  vero  tempore  res  alia 
est:  Jo  annes  Mueller,  Valent  in,  Longuet  probaverunt, 
sensibilitatem  nervi  sympathici  re  vera  suppetere  etsi  concedunt 
signa  sensibilitalis  non  in  cuiusque  rami  nervi  sympathici  irri¬ 
tatione  pari  vehementia  erumpere  ex  eorumque  experimentis  di¬ 
lucide  efficitur  signa  dolorum  omni  dubitatione  carentia  exoriri 
tantummodo  irritatis  plexibus  coniunctivis  nervi  sympathici  et 
maioribus  gangliis ,  quum  ratio  secandi  et  pungendi  in  paren¬ 
chymate  organorum  vegetativorum  persaepe  omni  successu  ca- 
reat.  Volkmann2)  nulla  ratione  habita  conditionem  patholo¬ 
gicam  nervi  sympathici  sensibilitatem  vel  minimam  esse  arbi¬ 
tratur,  quum  argumenti  loco  id  afferat,  de  vicissitudine  condi¬ 
tionum,  quibus  organa  utuntur,  nihil  omnino  nos  sentire,  ne¬ 
que  enim  nos  novisse,  utrum  musculi  organici  moveantur  an 
conquiescant,  plus  an  minus  organa  secretionis  propellant ;  quin 
etiam  Biddero  assentiens  statuit,  specificas  systematis  nervi 
sympathici  fibras  sensus  expertes  esse,  afflictas  vero  sensibi¬ 
les  fieri  et  ita  quidem,  ut  inter  nervum  sympathicum  et  senso¬ 
rium  commune  coniunctio  comparetur,  quae  bona  valetudine 
haud  observetur.  —  Oppolzer,  cuius  viri  insigni  rei  me- 


])  Romberg,  Lehrbuch  d.  Nervenkrankheiten.  lr  Bd.  S.  103.  ff. 
S  128. 

2 )  Wagner,  Handworterbuch  d.  Physiologie  3.  1.  S.  602.  603. 

dicae  scientia  praestantis  scholis  interfui  Lipsiae  habitis,  cuique 
multa  egregia  tradita  summa  pietate  accepta  debeo,  dolorem  in 
cardialgia  semper  nervo  sympathico  effectum  existimat,  quum 
nervi  vagi  famis  tantummodo  et  silis  sensum  attribuat.  — 

In  gaslrodynia  neuralgica  R  o  m  b  e  r  g  i  i  observantur  impetus 
indolescentis  in  stomacho  sensus  varii  et  generis  et  vehemen- 
tiae;  dolores  modo  secantes,  modo  rumpentes,  modo  ardentes 
modo  pulsantes;  vehementi  pressu  adhibito,  tantum  absunt,  ut 
augeantur  ut  plerumque  imminuantur,  quum  levi  pressione  am¬ 
plificentur.  Quodsi  impetus  iste  non  exislit,  pressu  minime  do¬ 
lor  commovetur.  Saepenumero  fit,  ut  vertebra  plus  minus  indo¬ 
lescat,  qui  dolor  etiam  nullo  impetu  existente  perseverat,  ita  ut 
in  nonnullis  casibus  pressio  vertebrae  adhibita  impetum  provo¬ 
care  queat  cardialgicum.  Quodsi  ita  est,  haud  scio  an  affectio 
ista  ad  medullam  spinalem  pertineat,  sin  minus  propria  fuerit 
nervi  vagi  affectio.  —  Dolor  plerumque  per  breve  dumtaxat 
tempus  permanet,  impetus  finis  fit  oscitatione,  eructatione,  vo¬ 
mitu  liquoris  aquatilis. 

In  neuralgia  coeliaca  R  o  m  b  e  r  g  i  i  aegrotus  repente  acri  do¬ 
lore  constringente  corripitur  cum  sensu  syncopis  —  quem  sen¬ 
sum  Romberg  hyperaesthesiarum  proprium  esse  contendit  — 
manus  pedesque  frigore  conflictata,  pulsus  minutus,  contractus; 
regio  ventriculi  plerumque  cum  integumentorum  abdominis  ten¬ 
sione  adstricla,  perraro  globose  protrusa,  dolores  sympathici 
infra  sternum  saepe  convellentes,  praeterea  malum  comitantur 
pyrosis,  impetus  dyspnoici,  oscitatio,  singultus,  etiam  convul¬ 
siones  per  lotum  corpus  pertinentes.  — 

Ulriusque  generis  impetus  cibis  potionibusque  haustis  prae¬ 
sertim  difficilibus  ad  digerendum  oriuntur  plerumque  levi  culis 
perfrictione  et  animi  affectibus  excitantur.  Sunt  qui  quum  car¬ 
dialgia  correpti  sint,  quosdam  cibos  fastidiant,  alios  carnem 
taedit,  alios  ciborum  lactearum,  alios  denique  piget  vel  omnia 
attingere,  ita  ut  levissima  cibaria  vomitum  efficiant,  quum  alii 
omnia  vesci  queant,  ne  minima  quidem  molestia  exeilata. 

Cardialgia  praecipue  vel  ineunle  vel  media  aetate  anim¬ 
advertitur,  saepius  sexum  muliebrem  afficit,  causae  reperiuntur 
pedis  perfrictio,  subita  vehementium  pedis  sudorum  suppressio, 
arctior  corporis  constrictio.  Comitatur  affectiones  vel  cerebri 
vel  medullae  spinalis ,  chlorosin,  hysteriam ,  morbos  genitalium, 
inprimis  feminarum,  ut  exempla  efferamus,  leucorrhoeam,  carci¬ 
noma  uteri,  morbos  renum,  excessus  in  Venere  perpetratos, 
conturbationes  menstruationis ,  observata  est  etiam  intermittens 
larvata  cardialgica.  Postremo  huc  pertinet  gastrodynia  ameri- 

cana,  quae  in  Brasilia  multum  observatur  eoque  provocata  esse 
traditur,  quod  processus  vermiformis  nimis  introrsum  vergit 
atque  ista  ratione  stomachum  nimis  premat. 

Ille  morbus  plures  per  hebdomades  interdum  per  nonnul¬ 
las  menses  perseverat,  plerumque  exitus  consequitur  ad  bonam 
valetudinem  recuperandam.  Andral1)  morbi  decursum  refert 
mulieris  annos  38  natae ,  quae ,  quum  in  nosocomium  urbanum 
reciperetur,  de  appetitus  defeclu  diu  iam  animadverso,  fre¬ 
quenti  in  scrobiculo  cordis  dolore,  postremo  de  vomitu  breviter 
incidente  muci  subalbi  conquerebatur,  vehementior  pressio  in 
epigastrio  nullas  molestias  excitabat.  Aegrota  plerumque  ob¬ 
structa,  lingua  perfecte  normalis,  reliqua  organa  itidem  inte¬ 
gritatem  pristinam  reservaverunt,  modo  aegrota  admodum  macra 
specie  utebatur.  Quae  mulier  idoneo  victu  quum  fruerelur,  nihil¬ 
ominus  magis  magisque  macrescebat  donec  diem  subiit  supremam. 
Sectione  instituta  membrana  mucosa  ventriculi  et  totum  intesti¬ 
num  per  omnem  extensionem  normalis  reperta  est,  nusquam 
neque  crassitudine  neque  consistentia  commutata,  telae  infra 
eam  positae  itidem  integrae.  Hic  credo  solus,  de  quo  constat, 
casus  fuerit,  quem  exitus  consecutus  sit  mortalis.  — 

Diagnosis  mali  perdifficilis  est,  quae  quidem  tum  modo  insti¬ 
tuenda  es!,  si  post  diuturnam  aegrotorum  observationem  nullo 
pacto  symptomata  indagari  queunt,  quae  ad  organicas  conversiones 
referre  possunt.  Quodsi  cardialgia  in  hominibus  ad  hysteriam 
vel  cblorosin  propensis  conspicitur,  si  pressio  in  regione  ven¬ 
triculi  extra  impetum  omni  dolore  caret,  si  molestiae  digestio¬ 
nis  tempore  duntaxat  ipsius  impetus  existunt,  si  porro  dolores 
sympathici  suppeditantur,  denique  si  diutius  morbosa  affectione 
durante  proprius  faciei  color,  vehementior  macies,  febris  hectica 
desunt,  satis  probabiliter  neuralgiam  cardialgicam  adesse  con¬ 
cluderis  ,  at  certo  determinare,  opinor,  illud  nequeas ,  etenim 
Andral  ii  ille  casus,  cujus  modo  fecimus  mentionem,  perspicue 
declarat,  quemadmodum,  quamquam  omnia  ista  symptomata 
observantur,  vehementissimae  digestionis  molestiae,  maxima  ma¬ 
cies  suppeditatur,  tamen  omnis  immutatio  organica  deesse 
queat.  —  Quodsi  Romberg  ad  signa  supra  commemorata 
normalem  linguae  indolem  tanquam  criterium  affert,  hoc  minime 
pro  certo  habendum  mihi  videtur.  Ut  supra  demonstravimus, 
etiam  in  chronica  gastritide  lingua  omnino  munda  observatur, 
atque  Andral  nonnullos  casus  refert,  ubi  vehementissima  ventri» 


Q  Andral  1.  c.  124. 

culi  degeneratione  careinomatosa  lingua  usque  ad  extremum 
spiritum  omni  obductione  prorsus  caruerit.  Samuel  Wright 
ut  symptoma  diagnosticum  neuralgiae  significat  salivam  alcali- 
nam,  inflammationis  ventriculi  acidam  verumtamen  secundum 
relationem  reeenliorum  autorum  hoc  quidem  minime  constare 
dicitur.  Ut  neuralgia  nervi  sympathici  a  nervi  vagi  neuralgia 
probe  dijudicari  queat,  Romberg  affert  sensum  syncopis,  quasi 
vitae  lux  statim  exstingui  videatur  qui  sensus  in  circulatione  et 
toto  aegroti  habitu  perspicue  exprimitur.  — 


Caput  III, 

De  carcinomate  v entri culi  et  duo  deni. 


Prioribus  temporibus,  quum  processus  inflammatorius  ini¬ 
tium  variorum  morborum  atque  dyscrasiarum  esse  diceretur, 
etiam  carcinoma  ventriculi  habitum  est  in  numero  eorum  mor¬ 
borum  qui  ex  chronica  gastritide  consequerentur.  Quod  etiamsi 
concedendum  est,  ejectionem  exsudati  ab  organismo  adeo  alieni 
rarissime  reactiva  inflammatione  carere,  tamen  necesse  est  illos 
processus  plane  inter  se  distingui  ac  separari.  Quodsi  pulmo¬ 
num  tuberculo  in  processum  esse  existimaremus  inflammationis 
similem  earumque  discrimen  nonnisi  in  diverso  exitu  positum 
esse  judicaremus,  curationem  quoque  earum  aequabilem  esse 
oporteret  atque  etsi  Sto  cives1)  inprimis  initiis  istius  affectio¬ 
nis  curationem  antiphlogislicam  suadet ,  nobis  quidem  ista  ratio 
audacior  videtur  et  magis  symptomatica  esse.  Atque  in  aegroto 
homine,  cuius  in  pulmonis  apice  prima  initia  tuberculoseos  ap¬ 
parere  incipiunt,  ratione  antiphlogistica  usurpata  perveniemus 
puto,  ad  diminutionem  doloris,  qui  tamen  plerisque  casibus 
pleuresia  cum  tuberculosi  coniuncta  efficitur,  attamen  cogemur 
ab  aegroto  bonis  nutrimentis,  salubritate  coeli,  aptis  motioni¬ 
bus  vim  morbi  ejus  defendere,  quem  Andral  haud  immerito 
inimicissimum  hominum  generis  esse  contendit. 

Verumtamen  hac  de  re  amplius  disserens  vereor,  ne  mul¬ 
tus  sim  iamque  hoc  dumtaxat  iterum  monendum  censeo,  mihi 
haud  idoneum  videri ,  istos  processus  cum  inflammatione  eodem 
ordine  eodemque  quasi  conspectu  exhibitos  pertractare. 

Firmissimum  vero  argumentum  ad  hanc  sententiam  proban¬ 
dam  anatoinia  pathologica  praebet,  quae  quibusnam  rebus  isti 
processus  inter  se  discrepent,  perspicue  quasi  sub  oculorum 
adspectum  subjicit.  Hanc  quidem  paullo  amplius  perstringere, 
quod  quidem  ad  ventriculi  carcinoma  pertinet,  mihi  nunc  primum 
propositum  est. 


*)  Stockes  Brustkrankheiten  iibers.  v.  Behrend,  S.  334. 

In  ventriculo  omnia  tria  genera  carcinomatis  reperiuntur: 
cancer  fibrosus,  medullaris  et  gelatiniformis ,  qui  exiremus  ra- 
rissime  occurrit.  Haec  carcinomatis  genera  Rokitansky  quidem 
iudicio  varia  combinatione  simul  animadvertuntur  ac  secundum 
illius  viri  sententiam  saepissime  solet  accidere,  ut  tela  carcino- 
matosa  fibrosa  basin  effingat ,  quae  ad  carcinoma  alveolare  se 
evolvat,  cuius  ex  cellulis  tandem  ad  peripheriam  carcinoma  me¬ 
dullare  forma  luxuriationunVerectiliumjinstruclum  proficisci  soleat. 

Scirrhus  ventriculi  apparet  forma  praeditus  concras- 
satudinis  strati  cellularum  submucosarum,  quod  stratum  eo¬ 
dem  tempore  ad  substantiam  renitentem,  languide  subalbo  co¬ 
lore  infectam  fibrose  lardosam  se  invertit  atque  tum  cum  mem¬ 
brana  mucosa,  tum  cum  musculari  concrescit.  Immutatio  mem¬ 
branae  muscularis  maximi  est  momenti,  quippe  quae  nobis  co¬ 
piam  faciat  hypertrophiam  membranarum  ventriculi  chronica 
inflammatione  provocatam  ab  ea  immutatione,  de  qua  nunc  agi¬ 
tur,  bene  distinguendi,  Rokitansky1)  ea  de  re  dicit:  car- 
cinomalosa  formationum  musculosarum  degeneratio  constat  in 
progressu  quodem  albidarum  striarum,  quae  inter  fasciculos 
musculorum  inleriectac  sunt,  qua  re  fit  ut  membrana  muscularis 
speciem  exhibeat  albe  striatam,  quae  striae  albae  constant  ex 
coacerbalis  acinis,  cellulis,  fibris,  denique  quae  capsularum  in¬ 
star,  musculaturam  tumide  inflatam,  subrubidam,  flavescentem 
pallentem  inter  se  recipiunt.  Horum  sepimentorum  conformatio 
multiplicatur,  copiam  augent  donec  muscuialura  exstincta  est. 
Andral2)  existimat  immutationem  membranae  muscularis  sin¬ 
gularem  quendam  processum  esse  chronica  inflammatione  in¬ 
ductum,  quem  hypertrophiam  esse  agnoscendam  censet,  arbitrans 
eo,  quod  fasciculi  telae  cellulosae  magis  dilucide  et  acriter  a 
propriis  fasciculis  musculorum  separati  inveniuntur  muscularis 
membranae  speciem  praebere  propie  striatam.  Egregia  vero 
Rokitansky  adumbratio  atque  microscopia  perspicue  declarant 
a  sententia  Andraliana  nobis  esse  discedendum  et  immutationem 
membranae  muscularis  non  tam  ihabendam  esse  hypertrophiam 
simplicem,  quam  et  ipsam  degenerationem  carcinomatosam  pro¬ 
pagatione  perpetratam. 

Moles  membranae  muscularis  plerumque  aequabili-  ra¬ 
tione  augetur,  c  contrario  copia  telae  cellularis  submu¬ 
cosae  saepenumero  minime  aequabililur  increscit  unde  gib¬ 
bosae  protuberantiae  in  interiore  ventriculi  superficie  profi* 


*)  Rokitansky,  Handb.  d.  palhol.  Anatomie.  I.  p.  363. 

a)  Andral,  pathol.  Anatomie,  ubers.  v.  Becker.  Reutl.  1832.  p.  40. 

ciscunlur.  Membrana  mucosa  aut  nullam  conspicuam  immutatio, 
nem  oculis  offert  —  id,  quod  rarissime  usu  venit' — aut  dumtaxat 
eatarrhi  chronici  vehementia  correpta  est,  aut  postremo ,  id  quod 
saepissime  accidere  consuevit,  in  ea  carcinoma  medullare  vel 
areolare,  nunquam  fibrosum  sese  evolvit.  Carcinoma  exulcera¬ 
tum  medullare  in  saniem  diffunditur,  qua  re  tela  cellularis 
submucosa,  degeneratione  carcinomatosa  depravata,  postea  quam 
membrana  mucosa  aliqua  ex  parte  aut  omnino  depulsa  est,  ocu¬ 
lorum  adspectu  patefacta  est,  aut  integumento  subtilissimo  per 
lucide  nigricante  obducta  apparet. 

Dietricb  *)  aliud  quoque  genus  iaclurae  membranae  mu¬ 
cosae  exponit,  ubi  videlicet  interna  superficies  nullum  mem¬ 
branae  mucosae  vestigium  praebeat  sed  potius  superficiem  pate¬ 
facti  scirrhi  submucosae  perfecte  purgatam,  tenerem,  laevem 
etiam  splendentem,  nulla  exis  tente  eminentia  vel  iniquitate,  de¬ 
nique  ut  breviter  comprehendam,  plane  ita  est  instituta  ut 
interna  superficies  detrita,  expolita,  laevigata  esse  videatur, 
quam  immutationem  aut  per  parietes  ventriculi,  qui  etiamnunc 
contrahi  possunt  aut  per  pressionem  abdominis  effici  vult.  Quod 
etiamsi  recte  observatum,  tamen  rationem  istud  interpretandi 
haud  perfecte  dilucidam  et  perspicuam  dixeris,  quum,  opinor, 
sufficientibus  causis  explicari  nequeat  quod  inprimis  contractis 
musculorum  abdominis  tantam  vim  mechanicam  in  parietes  ven¬ 
triculi  exserere  valeat. 

In  tela  cellulari  submucosa  denudata  aut  luxuriationes  evol¬ 
vuntur  carcinomatis  medullaris  aut  scrobes  apparent  exfoliatione 
exorti,  quos  Rokitansky* 2)  inde  originem  ducere  assueverat, 
quod  scirrhus  diversis  locis  gangraena  destruatur,  qui  tamen 
processus  perraro  oculorum  adspectui  subiicitur.  Quorum  scro¬ 
biculorum  basis  Die  Iri  cliii  3)  sententia  semper  laevis  est  ae¬ 
quabiliter  plana,  aut,  inedia  in  parte  alte  depressa,  in  margi¬ 
nibus  autem  excelsa.  Earum  cavitatum  margines  diversi  sunt 
prout  membrana  mucosa  cingens  et  tela  ei  subjecta  etiamnunc 
infiltratae  sunt  aut  infiltratione  carent.  Quodsi  eiusmodi  depul¬ 
sionem  nullae  novae  depositiones  substantiae  carcinomatosae  de¬ 
prehenduntur  istius  generis  affectiones  cicatricum  conformatione, 
credo,  sanari  potuerint.  Verumtamen  plerumque  hoc  contingere 
non  solet,  propterea  quod  universa  mala  affectio  remanet,  quod 


Q  Vierteljahrschrift  fur  praktische  Heilkunde.  V.  Jahrgang  184B 
I.  Band.  Prag.  pag.  11. 

a)  Rokitansky  Handbuch  d.  pathol.  Anatomie  Ifl  pag.  203. 

3)  Dietrich  1.  c.  p.  14. 

porro  novae  depositiones  quum  eodem  loco  tum  in  partibus 
ante  aegrotatione  vacuis  locum  habent.  Praeterea  minime  obli¬ 
viscendum  est,  eiusmodi  cicatricum  conformationem  causam 
praebere  posse  magnae  stenoseos  ,  quod  malum  eundem  exitum 
funestum  perficit,  quam  originale  carcinoma.  Dietrieh  !)  unum 
dumtaxat  eiusmodi  curationis  exemplum  observandi  occasionem 
se  naclum  esse  refert,  quod  occurrit  in  muliere  aegrota  sexa- 
ginla  annis  nata,  quae  moriens ,  quum  consumeretur  pneumonia 
purulenta,  in  nosocomium  comportabatur,  cuiusque  ventriculus 
ad  curvaturam  minorem  cicatricem  ostendebat  3  —  4U  longam, 
amplius  L  “  latam  quae  prope  forma  semilunari  extensa  erat, 
basis  tela  cicatricosa  fibrosa  conformata  erat,  quae  tela  cellu¬ 
losa  concrassala  partium  cingentium  aucta  apparebat.  Quo  ta¬ 
men  loco  non  facere  nequeo,  quin  quaeram,  quamobrem  baec 
cicatrix  potissimum  ulceris  carcinomatosi ,  non  perforantis  esse 
dicta  sil?  Rokilansky  primitivum  depositionis  locum  carci¬ 
nomatis  tibrosi  in  tela  submucosa  perpetrari  contendit,  at  ex 
altera  parte  Dietrieh  statuit  illud  quidem  picrisque  casibus 
fieri,  sed  etiam  nonnullos  casus  occurere,  ubi  dubitari  nequeat, 
quin  membrana  serosa  et  tela  cellularis  subperitonealis  sedes 
sit  primariae  aegrotationis,  quodubi  fieri  solet,  idem  vir  doctis¬ 
simus  observat,  non  solum  telam  subperitonealem  diversa  cras¬ 
situdine  degeneratam  verum  etiam  membranam  muscularem  ea¬ 
dem  conditione  striata  instructam  quum  in  membrana  mucosa 
et  tela  cellulari  submucosa  nullo  pacto  mutatio  appareat.  Maxi¬ 
ma  crassitudo  depositionis  istis  in  casibus  4"'  erat,  quum  de¬ 
generatio  in  submucosa  adnimadversa  ad  multo  ampliorem  cras¬ 
situdinem  pervenerat.  Cuius  rei  similitudinem  Dietrieh  2) 
inveniebat  in  intestino,  in  quo  strues  externa  ad  duarum1" 
crassitudinem  scirrhose  degenerata,  muscularis  membrana  eadem 
commutatione  confecta  erat ,  quum  submucosa  et  membrana 
mucosa  ipsa  in  ulcus  careinomalosum  atque  luxurians  medullare 
transiisset.  Natura  scirrhi  propria,  qua  telam  condensare  ct 
corrugare  consuev  i,  efficit  immutationem  cavitatis  ventriculi, 
ac  prout  scirrhus  per  maiorem  ventriculi  partem  propagatus 
est,  aut  certam  partem  veluli  pyloricam  vel  cardiacam  occupa¬ 
vit  efficitur ,  ut  ventriculus  aequabiliter  ac  per  omnes  partes 
aut  per  aliquam  tantummodo  partem  coarctetur,  quod  extre¬ 
mum  si  fit,  coarctala  pylorica  parte,  quare  stenosis  provocatur, 
immodica  partis  cardiacae  dilatatio  exoritur. 


*)  Dietrieh  1.  c.  p.  16. 
*)  i.  c.  p.  6. 


17 


Carcinoma  alveolare  aul  ex  lela  carcinomatose  fibrosa 
evolvitur  aut  solum  per  se  ipsum  ropcrilur,  solum  si  occurit  in 
tela  cellulari  submucosa  originem  ducit,  per  fasciculas  muscu¬ 
lorum  ad  peritonaeum  versus  penetrat  atque  causam  praebet  am¬ 
plioris  depositionis ;  in  membrana  mucosa  item  alveolare  car¬ 
cinoma  effingitur  cuius  folliculi  contentum  suum  tanquam  sub 
stantiam  gelatinosam  in  ventriculi  cavitatem  infundunt.  Medul¬ 
lare  denique  carcino  m  a  ventriculi  aut  apparet  tanquam 
infiltratio  carcinomatosa  aut  intumescentia  polyposa  (Zottenkrebs). 

Huius  generis  carcinoma  causam  exhibet  perforationum  ven¬ 
triculi  ,  et  vehementissimorum  ex  ventriculo  sanguinis  effusio¬ 
num  ex  eoque  evolvuntur  ulcera  carcinomatosa  cum  marginibus 
conversis,  ^excelsis  infiltratis,  quae  nonnunquam  perforationem 
ventriculi  cum  infusione  in  cavitatem  alvi,  nonnunquam  coagula¬ 
tionem  sanguinis  in  vena  portarum  efficiunt,  aut  etiam  post 
agglutinationem  ad  abdominis  parietem  institutam  ipsum  hunc 
parietem  perforant;  alias  transversa  pars  coli  transversi  perfora¬ 
tur  aut  hepar  agglutinatum  sphacelo  destruitur.  Andral  de 
memorabili  quadam  affectione  refert  ubi  ulcus  carcinomatosum 
in  cavitatem  pectoris  et  pulmonem  perforaverit  et  aegrota  ex 
pyo  -  pneumothorace  inde  exorta  morte  obierit.  Postremo  com- 
binatio  ulceris  ventriculi  rotundi  cum  carcinomate  ventriculi  me¬ 
moratu  digna  videtur.  Quae  species  etsi  perraro  incidit,  tamen 
eo  magis  studium  nostrum  accuratius  cognoscendi  incendit. 
Dietrich  2)  allegat  in  numero  160  hominum  Pragae  carcino¬ 
mate  patientium  novem  eiusmodi  combinationes  adnimadversas 
esse.  Inter  hosce  novem  casus  occurrerunt  in  quatuor  propriae 
illae  ulceris  rotundi  cicatrices,  tres  alii  ulcera  exhibuerunt  sin¬ 
gularis  cuiusdam  formae  et  naturae  quorum  ad  margines, 
nunquam  ad  basin,  carcinomatose  infillratae  sunt. 

Vulgaris  carcinomatis  ventriculi  sedes  pylorus  est,  praeci¬ 
pue  carcinoma  alveolare  et  fibrosum,  rarius  sedem  suam  collo 
cat  in  portione  pylorica,  in  curvatura  minore  rarissime  in  cur¬ 
vatura  maiore  atque  in  fundo.  Meckel  existimat  aegrotationum 
pyloricae  partis  causam  in  eo  sitam  esse  posse ,  quod  innumera 
copia  glandularum  ibi  aflixarum  inveniatur.  Contra  hoc  dicen¬ 
dum  fuerit ,  perspicue  demonstratum  esse  carcinoma  originem 
suam  ducere  ex  tela  cellulari.  Inde  ex  pyloro  morbosa  affectio 
propagatur  praeter  curvaturam  minorem  raro  per  totum  orga¬ 
num.  Propagatio  aegrotationis  duodeni  Rokitansky  quidem 

')  Andral  1.  c.  44. 

*)  Dietrich  1.  c.  18. 

iudicio  nunquam  observatur  quum  Oppolzer  in  scholis  suis 
cuiusmodi  propagationes  occurrisse  referat,  quae  tamen  iia  in¬ 
stituta  sint,  ut  principio  ex  ventriculo  extrorsum  ad  peritonaeum 
versus,  tum  inde  ad  reliquas  duodeni  membranas  pertineret. 
Carcinoma  aulam  a  membrana  mucosa  ventriculi  ad  duodeni 
membranam  mucosam  transire  posse  et  ipse  Oppolzer  negavit. 

Quodsi  ventriculi  carcinomate  pylorus  coarctatus  est  reli¬ 
qua  pars  ventriculi  aut  dilatatur  dumtaxat  aut  simul  in  mem¬ 
brana  musculari  hypertrophia  corripitur.  In  affectione  maioris 
partis  ventriculi  vel  universi  ventriculi  per  carcinoma  fibrosum 
aut  alveolare  ventriculus  ad  capsulam  cartilaginis  durietie,  cras¬ 
sis  parietibus  praeditam  immutatus  est.  Eiusmodi  casum  Op¬ 
polzer  commemorat  ubi  ventriculus  ista  ratione  mutatus  erat 
atque  aegrotus  nullum  vestigium  perturbatae  digestionis  ostende¬ 
bat.  Quodsi  cardia  ventriculi  sedem  efficit  degenerationis  car- 
cinomatosae  ventriculus  pro  stenoseos  gradu  diminuitur,  quum 
oesophagus  admodum  dilatetur.  Carcinoma  cardiae  praeterea  iu 
oesophagum  propagatur.  Contentum  ventriculi  vulgo  effingit  li¬ 
quorem  luscis  flocculis  commixtum,  colore  chocoladae,  ut  nos 
dicimus,  tinctum,  qui  quemadmodum  ortus  esse  videatur,  paullo 
post  amplius  disseramus. 

Nonnunquam  etiam  accedit,  ut  sanguis  coagulatus  in  eo 
reperiatur.  Reliqua  intestina,  pylorica  parte  coarctata,  plus 
minus  contracta.  Plerumque,  atque  normae  convenienter  paries 
ventriculi  primario  morbo  corripitur:  inter  160  a  Dietrich  *) 
observatos  casus  sexies  tantummodo  secundariam  affectionem  ven¬ 
triculi  adesse  comprobari  poterat,  quibus  in  casibus  extremis 
praecipue  mihi  duo  memoratu  digni  videntur,  alter  in  viro  quo¬ 
dam  53  annos  nato  ubi  carcinoma  primario  gradu  iu  osse  cal¬ 
cis  exstitit  quum  crudae  depositiones  medullares  in  ventriculo, 
in  pulmonibus,  in  pleura,  renibusque  invenirentur,  alter  in  viro 
annos  64  nato ,  cui  propter  scirrhum  dextra  mamma  amputata 
erat,  in  quo  sex  mensibus  post  defuncto  carcinoma  in  parte 
ventriculi  cardiaca ,  in  dura  matre  in  cerebro ,  in  pulmonibus, 
in  hepate ,  renibus  conspiciebatur.  De  reliquorum  casuum  nu¬ 
mero  in  quatuor  carcinoma  retroperitoneale ,  in  duobus  casibus 
carcinoma  hepaticum,  in  uno  carcinoma  oesophagi  tanquam  locus 
primarie  affectus  demonstrari  potuerunt. 

Praeclara  illa  sunt,  quae  Dietrich  uobiscum  communica¬ 
vit  de  aegrotatione  ventriculi  et  hepatis  eodem  tempore  existente. 


‘)  1,  c.  p.  23. 

Iliis  in  casibus,  quos  modo  nominavi,  centum  et  saxaginta  qua 
dragies  ter  carcinoma  hepatis  occurrit,  in  quibus  bis  dumtaxat 
degeneratio  hepatis  carcinomatosa  ventriculi  degenerationem  prae* 
ibat.  In  numero  istorum  trium  et  quadraginta  casuum  unus, 
ubi  dextrae  glandulae  suprarenales  et  pericardium  simul  eadem 
allectione  corripiebantur ,  alter  casus  ubi  vena  portarum  et  uni¬ 
versi  eius  rami  substantia  carcinomatosa  erant  repleta,  tertius, 
ubi  glandulae  lymphaticae  degeneratae  circum  venam  cavam  ad* 
seendentem  sitae  istud  vas  extrinsecus  destruebant  in  eiusqne 
cavum  imminebant,  quartus  postremo  casus  occurrit  libi  eodem 
tempore  pulmonum  carcinoma  existebat,  quod  usque  ad  bronchia 
alterius  ac  tertii  ordinis  pertinebat.  De  reliquis  combinationi* 
bus  carcinomatis  ventriculi  cum  scirrhis  aliorum  organorum 
Dietrieh  reperit:  in  numero  160  casuum 
24  casus  carcin.  peritonealis. 

pulmonum 
intest.  recti 

glandularum  retroperitonealium 
vesicae  urinariae 
ovarii 

octavae  costae. 

Hisce  in  casibus  sexies  agglutinationem  et  perforationem  coli 
transversi,  semel  perforationem  ventriculi  extrorsum  vergentem, 
semel  et  vicies  mortificam  periton itidem  observavit  quae  conse- 
quuta  est  septies  destructione  omnes  stomachi  membranas  cor¬ 
ripiente,  sexies  causa  universalis  peritonitidis  eruptio,  etsi  non 
plane  perfecta,  attamen  instans  significari  poterat,  postremo  octies 
peritonitis  solummodo  dyscratica  appellanda  erat,  tribus  autem 
istorum  casuum  purulenta  pericarditide  et  pleuresia  se  compli¬ 
cuerat.  Ex  aliorum  morborum  numero  admodum  paucae  tan¬ 
tummodo  cum  ventriculi  carcinomate  complicantur :  tuberculosis, 
cordis  affectiones,  exanthemata  acuta  secundum  Oppolzer 
nunquam  carcinomati  adiunguntur.  E  contrario  saepenumero 
quomodo  in  tuberculosi  eo  tempore  quo  cavernae  exsistunt, 
m  venis  sanguinis  coagulationes,  processus  secundarii  crouposi 
in  membrana  mucosa  intestini  crassi  inveniuntur.  De  sententia 
ab  Oppolzer o  proposita,  qua|  confirmat,  ad  carcinoma 
ventriculi  neque  pulmonum  tuberculosin ,  neque  cordis  morbos 
adiungi,  nihilo  minus,  quamvis  raro  id  accidat,  exceptiones  non¬ 
nullae  dari  videntur.  Exempli  afferendi  gratia  D  i  e  tr  ic  h  bis  car¬ 
cinomatis  combinationem  cum  vitiis  valvularum  cordis,  bis  cum 
perfecte  exculta  pulmonum  tuberculosi  animadvertit.  Carcinoma 
duodeni  primitivum  perraro  accidit  plerumque  diverticulo  Vateri 

nsidet,  eaque  re  efficit  ductus  choledochi  obturationem,  unde 
icterus  proficiscitur;  crebrius  conseculivum  existit,  profectum  a 
parte  transversa  coli,  a  carcinomate  hepatis,  vesicae  felleae,  vi¬ 
cinarum  glandularum  lymphaticarum  et  ventriculi.  — 

De  aetiologia  carcinomatis  ventriculi  magna  obscuritas  est 
opinionum,  quapropter  profecto  omnino  operam  perdiderimus, 
si  omnes  causas,  quarum  a  medicarum  rerum  scriptoribus  men¬ 
tio  fieri  solet,  hoc  loco  protulerimus.  Generatim  eaedem  caus¬ 
sae  hoc  loco  essent  commemorandae  quae  in  omnibus  morbis 
commemorari  solent,  quarum  indoles  etiam  nunc  ignota  est.  Vis 
hereditatis  ac  dispositionis  primariae  atque  rationum  endemicarum 
ab  aliis  statuitur,  ab  aliis  plane  reiieitur;  negotii  ratio  et  victas  nul¬ 
lam  vim  magnam  ad  morbum  provocandum  exercent.  Isti,  qui 
aquam  vitalem  haurire  plerumque  consueverunt  et  ipsi  saepius  hac 
affectione  afflictari  dicuntur  veruiutamen  hoc  ita  sese  habere 
multi  negant,  veluti  K  r  i  eg  1),  qui  contendit  se,  quamvis  diuturno 
usu  expertum,  unquam  tamen  vidisse  fungum  medullarem  ex 
immoderata  spiriluosos  liquores  bibendi  ratione  originem  tra¬ 
here.  Oppolzer,  quamquam  is  per  longum  temporis  inter¬ 
vallum  multo  usu  edoctus  plura  proferre  potuit ,  duo  dumtaxat 
casus  observavit,  in  quibus  illud  vitium  causam  affectionis  esse 
probare  posset.  Sententia  gastralgiam  et  chronicam  gastritidem 
hoc  malum  efficere  ex  difficultate  mala  dignoscendi,  ni  fallor, 
exorta  est. 

De  ortu  carcinomatis  ex  inflammatione  lam  supra  nonnulla 
exposui,  credo  tamen  iterum  hunc  locum  mihi  esse  attingen¬ 
dum,  quum  me  oporteat  mentionem  facere  duorum  casuum  a 
B  oui  llaud2)  et  Dietrich3)  observatorum,  ubi  propter  ve¬ 
neni  exhaustionem,  in  allero  ex  acido  arsenicoso  ,  in  altero  ex 
acido  nitrieo,  malum  repente  exortum  est.  Illo  in  casu  superiore 
vir  erat  43  annos  natus,  qui  acido  nitrieo  vim  sibi  inferre 
conatus,  sufficientem  copiam  non  hauserat,  quapropter  acula 
gastritide  conflictatus  erat,  quae  mox  tamen  adeo  depulsa  est, 
ut  viginti  fere  diebus  praeterlapsis  ex  curatione  dimitteretur. 
Iterum  tribus  hebdomadibus  intermissis  in  nosocomium  quum 
revertisset,  tribus  mensibus  post  veneficium  mortem  oppe¬ 
tivit.  Sectione  instituta  tria  ulcera  in  ventriculo  occurrerunt 
paene  iam  cicatricibus  obducta,  pylorus  vehementer  coarctatus 


1)  Caspar’s  Woclienschrift  1843.  IN.  2. 

2)  Journal  hebdomodaire  December  1833. 

s)  Vierteljahrschrift  fur  d.  prakt.  Heilkunde.  Prag.  V.  Jabrgang  1848. 
111.  pag.  114. 

parietes  admodum  conerassali  atque  hypertrophici,  quos  Bouillaud 
scirrho  degeneratos  esse  iudicat,  etsi  accuratior  descriptio  non 
exstat,  qua  illa  sententia  certe  explorari  queat.  An dr a  1 *  3)  in  hac 
quidem  observatione  gravissimum  momentum  esse  censet,  eius 
opinionis,  qua  coniicitur  inflammationem  opportuna  data  occa- 
sione  carcinoma  generare  posse,  quemadmodum  simili  ratione 
carcinoma  in  mamma  procreat,  quae  externae  vi  olim  sub 
lecta  fuit.  Alter  homo  aegrotus,  qui  fortuito  non  definiti  acidi 
arsenici  copiam  exhauserat,  anni  cursu  confecto  ex  magno  ul¬ 
cere  carcinomatoso  mortem  obiit,  quo  cunctae  membranae  erant 
affectae.  Quodsi  ex  his  duobus  casibus  de  aetiologia  aliquid 
concludere  lubeat,  ad  summum  statui  potuerit,  utrumque  vene¬ 
ficium  carcinomatis  generationem  in  istis  personis  properasse, 
quum  nulla  omnino  interpretatio  suppeditetur,  quamobrem  his 
potissimum  locis  venelicii  effectus  maligna  illa  potentia  ex¬ 
stiterint,  quum  in  ceteris  frequentibus  veneficii  casibus  ille 
eflectus  nunquam  sit  observatus.  Ceterum  si  illas  carcinomatis 
causas  varias  a  scriptoribus  commemoratas  statuere  placeret,  in 
priore  illo  homine  longa  series  detrimentorum  vim  suam  exse¬ 
ruissent,  quae  etiam  remoto'  isto  veneno  mortalem  exitum 
morbi  provocare  potuissent. 

Postremo,  quod  attinet  ad  sexum  et  ad  vitae  annos  usu 
comprobatum  est  de  illo,  plures  mares  quam  feminas  hoc 
morbo  conflictari.  De  aetate  hoc  asseverare  licet,  plerosque 
casus  inter  tricesimum  et  sexagesimum  vitae  annum  occurrere, 
absolutam.  Ante  pubertatem  ,  nunquam  carcinoma  ventriculi 
est  observatum.  Illustris  Andral4)  morbum  exponit  hominis 
adoloscentis ,  qui  annis  tribus  et  viginti  confectis  scirrho  ventri¬ 
culi  consumptus  est,  atque  in  quo  initium  mali  iam  decimo 
tertio  aetatis  anno  erupit.  In  numero  casuum  illorum  160, 
quos  Dietrich  observandi  occasionem  estnactus,  hae  rationes 
apparuerunt: 

inter  annum  10 — 20  unus  casus  occurrit  (in  homine  19  annorum) 

—  —  20  —  30  unus  —  —  (in  homine  27  annorum) 

—  -—  30—40  —  7 

—  —  40—50  —  26  j 

fj?  >  casus  occurrerunt. 

—  60 — 70  —  49  / 

—  —  70—80  —  22  \ 

—  __  80—90  —  4  / 


*)  Andral  1.  c.  69. 

3)  Andral  1.  c.  73. 

—  90—100  —  1 

—  100—  —  1 


occurrit. 


Symptomata,  quae  carcinoma  ventriculi  per  universum  vitae 
cursum  praebet,  valde  inter  se  discrepant,  alia  aliis  in  casibus 
desiderantur,  ac  profecto  unum  dumtaxat  praesto  est  symptoma, 
quod  si  adest  et  perscrutatione  declaratum,  illud  ad  pylorum 
esse  referendum  re  vera  ventriculi  carcinomatis  praesentiam 
coarguere  potest.  Hoc  quidem  tumor  est  sensu  et  tactu  per¬ 
ceptibilis,  qui  diversis  in  regionibus  secundum  variam  malae  af¬ 
fectionis  sedem  et  situm  partium  carcinomate  degeneratarum 
observari  solet.  Quoniam  igitur  pylorus  vulgarem  morbi  seriem 
efficit,  tumor  iste  plerumque  in  regione  ventriculi  deprehendi¬ 
tur,  quodsi  pylorus  mobilis  est,  graviditatis  pondere  deorsum 
fertur,  quocirca  diversa  in  profunditate  delapsus  reperitur, 
etiam  prope  supra  os  pubis.  Eiusmodi  duo  casus  egomet  ipse 
praeclaram  nactus  sum  occasionem  observandi  in  altero  tumor 
paucis  lineis  supra  umbilicum,  in  altero  eodem  intervallo  infra  um¬ 
bilicum  tactu  sentiebatur.  Tumor  utitur  diverso  volumine,  modo 
moveri  potest,  modo,  immobilis  renititur,  plerumque,  tactus  duram 
et  iniquam  naturam  exhibet,  tumor  magno  volumine  si  praedi¬ 
tus  est,  nodosam  h a I » e t  superficiem.  Percussione  adhibita  so¬ 
nus  obtusus  atque  etiam  inanis  auribus  percipitur.  Quando 
pylorus  aegrotationem  ostendit,  symptomata  etiam  secundaria  e 
ventriculi  dilatatione  conspiciuntur.  Tum  vero  aegroto  homine 
in  horizontalem  situm  prostrato  cordis  et  umbilicii  regio  magis 
est  fornicata,  sin  autem  homo  erectus  pedibus  consistit,  forni¬ 
catio  profundissimum  alvi  locum  occupat,  quum  epigastrium 
minus  sit  curvatum.  Ubi  corpus  vehementer  emaciatum  est, 
maior  curvatura  ventriculi  extrinsecus  in  abdomine  quasi  certis 
lineis  descripta  ac  designata  distinguitur.  In  palpatione  tumor 
plus  minus  perspicue  sentitur,  qui  a  sinistro  hypochondrio  pro¬ 
ficiscens  plus  minusve  in  cavitatem  abdominis  transit  quique 
plerumque  fluctuationem  ostendere  consuevit.  Percussio,  quum 
vulgo  in  ventriculo  gasa  humoresque  exstent,  in  epigastrio  so¬ 
num  liquidum  et  tympanicum  suppeditat,  qui  eo  magis  obtun¬ 
ditur,  quo  propius  ad  hypogastrium  accesseris.  lam  hominis 
aegroti  corpore  in  supinum  erecto  sonus  obtusus  in  inferiore  ab¬ 
dominis  parte  auditur  corpore  in  dextram  partem  converso,  si¬ 
nistrorsum  sonus  tympanicus  percipitur,  dextrorsum  vero  simus 
inanis ,  quod  contra  fieri  solet  corpore  in  sinistrum  latus  dire¬ 
cto.  Cibariis  potionibusque  stomacho  receptis ,  similiter  post 
vomitum,  percussionis  ratio  invertitur.  Quo  in  dilatato  ventri¬ 
culo  aegroti  plerumque  conqueruntur  de  pressione,  plenitudine, 


tensione,  praesertim  coenis  perfectis,  de  variis  in  digestione  con¬ 
turbationibus  diaphragmate  sursum  compresso  de  respirationis 
molestiis  et  cordis  pulsationibus  querelas  fundere  consueverunt. 
Vomitus  principio  frequens,  postea  rarior,  quo  quidem  ingens 
copia  ciborum  et  muci ,  quae  in  dilatato  duntaxat  ventriculo  lo¬ 
cum  habere  queunt,  ejicitur.  Supremum  gradum  adepto  morbo 
vomitus  prorsus  finitur. 

Quae  duo  symptomata  de  quibus,  quidquid  mihi  in  promptu 
fuit,  satis  me  explicasse  arbritor,  tumor  ac  dilatatio  ventriculi 
tum  requiruntur,  si  carcinoma  non  in  pyloro  sedem  tenet  sed 
potius  cardiae,  fundo,  curvaturae  minori  inhaerescit,  quin 
etiam  pylori  tumor  minime  tactu  applicato  percipi  potest,  si  is 
sinistro  hepatis  lobulo  contegitur.  Dilatatio  autem  ventriculi 
aliis  insuper  conditionibus  niti  videtur,  atque  mechanica  illa,  de 
qua  modo  amplius  exposuimus,  videlicet  coarctatione  pylori ;  ne 
id  commemoremus,  nos  illam  ventriculi  dilatationem  deprehen¬ 
dere  in  hominibus  nimium  in  modum  cibarum  multitudine  se 
delectantibus,  quique  ingentibus  illis  curis  hydropathicis  corpus 
submittunt,  ubi  causam  eius  immutationis  ad  paralysin  mem¬ 
branae  muscularis  referre  cogimur.  Andral*)  sectionis  alicuius 
relationem  explanat,  uhi  insignem  ventriculi  dilatationem  praeter 
carcinoma  pylori  reperit,  cuius  pylori  ostium  ita  erat  insti¬ 
tutum,  ut  sufficientem  offerret  latitudinem  per  quam  digitus  trans¬ 
mitti  posset.  Quam  rem  ita  interpretatur,  rpiod  in  parte  pylo¬ 
rica  ventriculi  fibra  muscularis  nondum  exstiterit  atque  idcirco 
una  de  gravissimis  causis  ad  expellenda  nutrimenta  accomo» 
datis  defuerit.  Praeterea  asseverat  Andral  magna  in  ventri¬ 
culo  impedimenta  praesto  esse  posse,  ventriculo  nullo  paeto 
dilatato.  Omnibus  ex  rebus  videmus,  haud  semper  facillimum 
rideri ,  dilatationis  ventriculi  veras  ac  sufficientes  causas  expro¬ 
mere  et  mechanicum  impedimentum  profecto  non  esse  solam 
vel  unicam  istius  mali  conditionem. 

Aliud  carcinomatis  symptoma  est  vomitus  liquoris  mucosi, 
plerumque  cum  sanguine  commixti,  aut  lutulente  fusci,  residuo 
infusi  eoffeae  similis,  aut  sanguinis  liquidi  vel  coagulati.  Quae 
vomitio  vulgo  aliquot  horis  post  coenam  incidit,  praesertim  si 
pylorus  infiltratione  coarctatur  sicubi  cardia  prave  affecta  est, 
celerrime  post  coenam  perfectam.  At  ne  vomitus  quidem  con¬ 
stanter  observari  solet,  tum  plerumque  dumtaxat  usu  venit,  si 
stenosis  pylori  carcinomate  efficitur,  quae  stenosis  etiam  si  ad¬ 
est,  vomitus  partim  prorsus  desideratur,  quod  Andral  non- 


*)  Andral  I.  c.  80. 

nullis  casibus  allegatis  comprobavit,  partim  per  aliquot  tempus 
intermittitur j  quum  vel  depulsa  magna  parte  infiltralionis  carci- 
nomatosae  permeatus  per  pylorem  iterum  aperiatur,  vel  destru¬ 
etis  vicinis  intestini  partibus  novae  viae  communioatoriae  inter 
eas  est  stomachum  patefiant,  Porro  multum  auctores  tribuerunt 
naturae  substantiarum  vomitu  eiectarum,  quum  partim  vomitum 
residuo  colTeae  similem,  partim  sarcinam  eo  contentam  a  Good- 
s  i  r  inventam  pathognomicum  carcinomatis  signum  esse  iudica- 
rcnt.  Vomitus  residuo  cofTeae  aequalis  non  solius  carcinomatis 
proprius  videri  debet,  sed  nihil  aliud  significat,  nisi  sanguinem 
per  diuturnum  tempus  in  ventriculo  esse  commemoratum,  ita  ut 
potestati  acidi,  quod  ventriculo  secernitur,  obnoxius  fuerit.  Qua¬ 
propter  hocce  vomitus  genus  quispiam  invenerit  in  omni  lenta 
sanguinis  effusione,  cx  ulcere  ventriculi  perforante,  in  unaqua¬ 
que  sanguinis  ex  capillaribus  effusione,  in  erosione  haemorrhagica 
membranae  mucosae,  qua  ventriculus  investitur,  eiusque  follicu¬ 
lorum  in  gastromalacia,  denique  etiam  in  ventriculi  carcinomatosi 
sanguinis  fluxibus.  Duo  Andral1)  exempla  commemorat,  in 
quibus  per  vitam  copiosae  et  atrae  vomitiones  locum  habuerant, 
neque  vero  in  cadavere  ullo  pacto  indagari  poterat,  qua  causa 
istiusmodi  potissimum  vomitus  exortus  esset,  quorum  in  altero 
hepar  carcinomate  degeneratum  reperiebalur.  Optime  idem  An - 
dral  eo  meritus  est,  quod  docto  chemico  Lassaigne  hunc 
liquorem  examinandum  traderet,  enim  ex  analysibus  illud  iam  ex¬ 
ploratum  est,  num  colorem  fuscum  nigricantem  materiae  in  cer¬ 
tis  quibusdam  stomachi  morbis  vomitione  expulsae  ab  elemento 
quodam  organico  originem  ducerent,  quod  summa  similitudine 
sanguinis  haematino  affine  sit. 

Quod  porro  ad  Sarcinam  perlinet,  llasse  praecipue  pro¬ 
pria  symptomata  sarcina  effecta  constituit,  veluti  dyspepsiam  et  vo¬ 
mitum.  Haec  tamen  symptomata  cum  sarcina  nulla  causali  ra¬ 
tione  cohaerent ,  etenim  signa  illa  interdum  desiderantur,  quam¬ 
quam  sarcina  praesto  est,  sicuti  Virchow  ea  saepenumero  in 
cadaveribus  deprehendit,  nullis  digestionis  turbationibus  animad¬ 
versis.  Chymificalio  ut  experimenta  in  canibus  instituta,  in  qui¬ 
bus  sarcinae  saepenumero  reperiuntur,  docent,  normali  via  pro¬ 
greditur  ac  propterea  sarcina,  opinor,  habendam  formationem,  cui 
haud  magna  in  pathologia  dignitas  sit  attribuenda.  Alia  symptomata 
enumerantur,  pyrosis,  appetitus  jactura,  eructatio  gasorum,  omni 
odore  carentium  aut  putida  ova  olentium,  sensus  depressionis  in 
regione  gastrica,  impetus  cardialgici,  alvi  obstructio,  quae  omnia 


’)  Andral  1.  c.  94.  c.  95. 

signa  vel  adesse  vel  deesse  licet,  nec  vero  ea  sunl  huius  con¬ 
ditionis  propria  et  pathognomica,  sed  in  omnibus,  quos  supra 
perstrinximus  ventriculi  morbis,  occurrere  solent.  In  illo  casu 
Bouillaud,  ubi  veneficium  acido  nitrico  effectum  tanquam 
causa  carcinomatis  ventriculi  significabatur,  per  totum  morbum 
appetitus  haud  deerat,  itidem  in  casu  aliquo  quem  ipsi  Lipsiae 
observavimus.  Eadem  ratio  dominatur  in  alvi  obstructione,  at? 
que  praesenti  stenosi  pyglorica  proprio  sensu  alvi  obstructionem 
adesse  dici  nequit,  quum  perpauci  dumtaxat  cibi  in  intestina  per¬ 
veniant,  pleraque  e  contrario  vomitu  removeantur.  Krieg1)  cer¬ 
tum  respirationis  odorem  affert  mollem  et  taediosum,  qui  ita 
cius  affectionis  proprius  esse  dicitur,  ut  iam  ex  eo  quamvis  de¬ 
ficientibus  reliquis  symptomatis  magni  momenti,  diagnosis  insti¬ 
tui  queat.  Quae  tamen  observatio  non  repetita  est,  quapropter 
coacti  sumus ,  huius  symptomatis  rationem  tam  diu  ommittere, 
quoad  ad  diiudicandas  diversas  exhalationes  certiora  signa  pro¬ 
pria  ac  singularia  firmiter  constituantur.  Quod  enim  aliquando 
eventurum  sit,  vehementer  est  dubium.  Quam  pauci  medici 
fuerint,  qui  odores  ab  II ei m io,  viro  praeter  ceteros  excellenti 
usu  edocto  et  iure  tantam  gloriam  in  arte  medica  adepto,  'tam 
accurate  descriptos  atque  illustratos  exhalationum,  quae  ex  acutis 
exanthematibus  se  efferunt,  narium  subtilitate  percepererint!  Gra¬ 
vissima  deinde  in  carcinomate  ventriculi  externa  species  est,  ca¬ 
pillis  nigricantibus  cutis  est  lurida,  subalbicantibus  straminea, 
praeterea  tenere  plicata,  tenuis,  pergamenti  isstar  sicca  ac  ple¬ 
rumque  squamulis  epidermidis  teneris  obducta,  quae  cutis  indo¬ 
les  secundum  Kriegii  sententiam  multo  prius  in  carcinomate  ven¬ 
triculi  quam  in  uteri  ct  mammae  scirrho  existit.  Aegroti  homi¬ 
nes  propter  ipravam  assimilationem  per  totum  morbi  decursum 
magis  magisque  macrescunt,  animus  depressus,  postmodum  oede¬ 
ma  pedum  celeraque  symptomata  anaemiae  occurrunt,  praesertim 
si  multum  sanguinis  est  effusum.  Febris  ad  carcinoma  ventri¬ 
culi  proprie  non  pertinet.  Progrediente  morbo  nova  sympto¬ 
mata  ex  immutationibus,  quae  destructione  organica  effecta  sunt, 
procreantur.  Ita  carcinomatosae  infiltrationis  propagatione  in 
glandulas  lymphaticas  circum  vasa  bibliosa  icterus,  propagatione 
in  abdominis  integumentum  perforatio  extrorsum  vergens  destru¬ 
ctis  omnibus  ventriculi  membranis  universalis  peritonitis  exoriri 
potest,  ita  ut  exinde  symptomata  ex  hisce  immutationibus  pen¬ 
dentia  existunt.  —  Quibus  omnibus  ex  rebus  sequitur,  quam 
proxime  veritati  diagnosin  in  carcinoma  ventriculi  ita  dumtaxat 


,)  Casper  Wochenschrift  1842.  Nr.  29. 

ease  instituendam  si  in  universalibus  eareinomatosae  dyscrasiae 
signis  intumescentia  in  regione  epigastrica  vel  in  alio  alvi  loco, 
ita  tamen  ut  ad  ventriculum  referenda  sit  simul  cum  digestionis 
turbis  invenitur. 

In  carcinomate  duodeni  thecis  abdominis  parietibus  tumor 
tactu  sentitur,  nisi  hepate  contegatur,  durus  iniquus  verplessus, 
vel  sua  sponte  dolens,  alia  symptomata  referuntur,  vomitus  et  alvi 
obstructio.  Materia  vomitu  eiecta  etiam  in  evolutione  ulceris 
carcinomatosi  sanguinem  forma  residui  eoffeae  utentem  ,  excre¬ 
menta  substantiam  piceam  continere  queunt.  Quodsi  carcinoma 
duodeni  stenosin  efficit,  ventriculus  plus  minus  dilatatur,  simul 
aegroti  cutis  exhibent  illam  propriam  speciem  et  vehementer  ma¬ 
crescunt.  Verumtamen  diagnosin  carcinomatis  duodeni  instituere 
perdifficile  est,  quum  omnia  ista  symptomata  etiam  ventriculi 
carcinomate  efficiuntur.  Quod  vomitus  in  carcinomate  duodeni, 
serius  existit,  quam  in  ventriculi  scirrho,  in  illo  carcinomate 
saepius  icterus  animadvertitur,  Iiuec  non  sunt  certa  signa,  qui¬ 
bus  singula  distinguantur,  etenim  tempus  vomitionis  etiam  in 
carcinomate  ventriculi  varium  est,  et  icterus  etiam  compressione 
viarum  biliosarum  per  pylorum  carcinomatosum  aut  carcinoma¬ 
tis  a  ventriculo  ad  ductus  biliosos  transitu  procreari  potest.  Ce¬ 
terum  in  duodenali  carcinomate  icterus  deessc  potest,  nisi  car¬ 
cinoma  in  ipso  diverticulo  Vateri  et  viarum  biliosarum  loco  sedem 
suam  collocavit.  Dietrich1)  duos  casus  carcinomatis  comme¬ 
morat,  quorum  uterque  universali  ictero  excellebat,  in  uno  casu 
glandulae  lymphaticae  posteriori  duodeni  parti  adiaeentes  com¬ 
pressionem  ductus  bilem  efferentis  exseruisse  videbantur,  etenim 
ductus  choledochus  in  duodeni  ostio  specillo  crassiori  aditum 
permisit. 

Ut  denique  ad  decursum  carcinomatis  ventriculi  explican¬ 
dum  veniamus,  istud  malum  ab  obscuris  symptomatibus  trahit 
initium,  qualia  sunt  haecce:  molestiae  in  ventriculo  perceptae, 
appetitus  cibi  deficiens,  externa  species  valde  depravata,  postmo- 
dum  evomitur  principio  liquor  aquosus,  dum  fuscus  et  residuo 
coffeae  persimilis,  aut  liquidus  aut  coagulatus  sanguis  vomitu  ex¬ 
pellitur.  Nonnusquam  vehementes  exardescunt  cardialgiae,  aegroti 
magis  magisque  hydropici  evadunt.  Crebris  casibus,  quemadmo¬ 
dum  omnino  in  carcinomatis  omnium  organorum ,  quamvis  di¬ 
versa  sint  fieri  solet  ut  ante  exitum  mortalem  pestifera  pneu¬ 
monia  a’.t  dysenteria  exoriatur. 


’)  Dietrich  Prager  Vierteljahrschrift  1848.  Ili.  Bd.  pag.  115. 

Num  quando  exitus  in  bonae  valetudinis  recuperationem 
effici  queat,  hoc  quidem  prorsus  in  dubio  relinquitur,  etenim 
quamquam  narratur  cicatrices  quaspiam  esse  repertas,  tamen  per¬ 
difficile  est,  eiusmodi  in  locis  cicatricem  ab  ulcere  alio  quovis 
sanato  satis  distinguere.  Ceteroquin  mors  consequitur  exorto 
marasmo,  hydrope,  peritonitide,  pneumonia,  dysenteria,  aut  ve¬ 
hementius  sanguine  emanante. 

Prognosis  igitur  semper  pessima.  — 


Caput  IV. 

De  ulcere  perforante  ventriculi. 


Etsi  iam  apud  B  ai  Ilie  1 )  descriptio  perforantis  ulceris  de¬ 
prehenditur  et  Voigtel2)  in  libero,  cui  inscriptum  est,,  Uand- 
huch  der  pathologischen  Anatomie“  eximios  aliquos  casus,  a 
praeclaris  scriptoribus  (memoratos,  nobis  offert  tamen  .Cru- 
veilbier  3)  hac  in  re  optime  meruit,  quod  princeps  hoc  malum 
tanquam  singularem  aegrotationis  formam  litteris  illustravit,  ei 
recentiore  tempore  Rokitansky  4) ,  qua  consuevit  praeclara  artis 
medicae  experientia  usus,  expositionem  edidit  pathologicae  huius 
ulceris  anatomiae.  Cuius  ulceris  aetiologia  summis  tenebris 
continetur.  Cru  veilbier  contendit  hoc  loco  primum  erosio¬ 
nem  aut  ulcerationem  fieri  per  illum  morbi  processum ,  cui 
II  unter  nomen  indidit  inflammationis  ulcerosae  quaeque  illius 
quidem  viri  indicio  in  abnormi  et  iniqua  ratione  arteriarum  at¬ 
que  vasorum  absorbentium  consistit.  Erosionem  Cru  ve  il¬ 
li  i  er  ex  folliculosa,  quam  dicit,  gastritide  proficisci  vult.  Ro- 
kitansky  existimat  processum  perforantis  ventriculi  ulceris  cum 
erosione  haemorrhagica  circumscripta  aut  mortificatione  membra¬ 
nae  mucosae  perfici,  quo  de  utroque  processu,  qualis  natura  sit 
institutus,  vel  quemadmodum  cum  aliis  cohaereat,  nihil  constat. 
Amplificatio  autem  ulceris  secundum  R  o k  i  t  a  n  s  k  y  plerisque 
casibus  mortificatione  per  singulos  strues  deposita  peragitur, 
quae  gradatim  callosa  telarum  concrassatione  efficitur,  quae 


*)  Baillie  Anatomic  d.  krankhaft.  Baues,  Aus  dem  Engl.  v.  Soemme- 
ring  1797.  p.  73. 

2)  Revue  medicale  Fevr. ,  Mars  et  Jul.  1838. 

3)  Oestreicli.  med.  Jahrbiicher  1839  Band  XVIII. 

41  Rokitansky  patii.  Anatom,  III  p.  187. 

posteaquam  ad  perfectam  vasorum  penuriam  atque  ad  exstinctam 
circulationem  isto  modo  effectam  pervenerunt,  mortificantur  at¬ 
que  excidunt.  Reactio  in  callosa  telarum  concrassatione  in  cin¬ 
gentibus  partibus  et  in  basi  conspicua  sententiae  de  absorptione 
a  Ciuveilhier  propositae  plane  adversatur,  ac  vel  maxime  proba¬ 
bile  reddit,  semper  ex  inflammatione,  quae  saepissime  chronica 
esse  consuevit,  originem  ducere,  siquidem  ista  chronica  inflam¬ 
matio  singulis  locis  in  acutam  convertitur  eaque  re  illum  prog¬ 
ressum  generat,  qui  appellatione  erosionis  haemorrhagicae  de¬ 
signatur.  At  vero  omnino  obscurum  ac  mirificum  videri  debe¬ 
bit  quamobrem  istud  ulcus  in  locis  tam  minutis  tamque  defini¬ 
tis  terminis  circumscriptis  exsistere,  quamobrem  haec  ulceris  for¬ 
ma  solum  in  stomacho  atque  duodeno  inveniatur  quum  aliis  in 
locis  frustra  adhuc  sit  quaesita,  denique  quid  sit,  quo  illud 
ulcus  tantopere  inclinat,  ut  tam  penitus  tamque  profunde  pro¬ 
pagetur,  ita  ut  Rokitansky  adductus  sit  nomen  ei  ulceris  per¬ 
forantis  imponere.  Ulcus,  ubi  propriam  formam  suam  retinet, 
singulari  aliquo  modo  sese  ostendit.  Substantiae  iactura  in 
membrana  mucosa  maxima,  est:  quodsi  muscularis  corripitur, 
ista  iactura  ita  apparet,  ut  forma  minoris  alicuius  circuli,  qui 
circumcirca  acutis  circumscriptus  est  finibus,  conspiciatur,  si  de¬ 
nique  etiam  peritoneum  perforatur,  haec  vis  plerumque  cen¬ 
trum  muscularis  ulceris  orbiculi  contingit,  in  subflavam  crustam 
immutatur,  quae  dirumpitur  aut  excidit.  Foramen  illud,  quod 
hac  ratione  exsistit,  rotunda  orbiculari  forma  utitur,  acuto  mar¬ 
gine  peritonaeali ,  intus  contemplata  substantiae  illa  iactura  in 
membrana  mucosa  mullo  amplior  apparet,  ita  ut  margines  fora¬ 
minis  inde  ex  interno  ventriculi  pariete  ad  exteriorem  versus 
acuti  esse  videantur.  Praeterquam  quod  ventriculi  paries  in 
proximo  circuitu  concrassalus  conspicitur  ac  membrana  mucosa 
varia  extensione  intumescit,  nihil  sane  reperitur,  quod  morbi 
vi  affectum  sit. 

Sedes  ulceris  pars  ventriculi  pylorica  est ,  saepissime  in¬ 
cidere  consuevit  in  medio  pariete  ad  dimidium  pyloricum  per¬ 
tinente,  proprius  posteriorem,  quam  anteriorem  abdominis  pa¬ 
rietem,  plerumque  prope  mino; em  curvaturam  aut  lmic  ipsi  ad¬ 
haerescens,  unde  crebra  eiusdem  agglutinalio  ad  sinistrum  he¬ 
patis  lobulum  et  pancreas  explicatur.  Rokitansky  in  79  numero 
casuum  ulcus  20ics  ad  posteriorem  stomachi  parietem,  1  Dies 
ad  minorem  curvaturam,  5ies  ad  anteriorem  ventriculi  parietem 
16ies  haud  procul  a  pylorica  parte  situm ,  6ies  in  duodeno, 
1  Gies  compluribus  locis,  praecipue  ad  anteriorem  posteriorem- 
que  ventriculi  parietem  simul  incidens,'  semel  denique  in  fundo 

stomachi.  In  57  casibus  recentium  ventriculi  ulcerum,  quos 
J  a  c  k  s  c  h  *)  observavit  sedem  tenuerunt  28  ad  posteriorem  sto¬ 
machi  parietem,  17  ad  curvaturam  minorem,  3  semel  ia  utra* 
que  ea  parte,  2  in  fundo,  3  ad  maiorem  curvaturam,  3  ad  an¬ 
teriorem  stomachi  parietem  et  5  in  duodeno.  In  duodeno  ple- 
risque  casibus  in  eius  parte  transversa  superiore ,  rarius  in  ce¬ 
teris  partibus  invenitur.  Volumen  eius  ab  oboli  argentei  usque 
ad  volae  manus  magnitudinem  pertinet,  amplissimo  circuitu  tum 
uti  videtur,  si  istud  ulcus  secundum  diametrum  transversam 
propagatur,  atque  exinde  in  cicatrisatione  vehementem  effingit 
constrictionem.  Primaria  ulceris  forma  rotunda  est,  quae  tamen 
partim  propagatione  ista,  quam  modo  demonstravimus,  secundum 
transversam  diametrum  extensa,  partim  tum  quoque  immutatio* 
nem  subit,  si  complura  ulcera  confluunt.  Pierisquo  casibus 
unum  tantummodo  ulcus  conspicitur,  tamen  etiam  duo  vel  tria 
interdum  qualuor  vel  quinque  animadvertuntur,  quae  tum  vulgo 
alterum  supra  aut  iuxta  alterum  ordinatae  sunt.  Inter  istos  79 
casus R o  kji  ta  n  sky  62ies  unum  modo  ulcus,  12ies  duo,  quater 
tria,  semel  quinque  ulcera  conspexit.  Tum  aut  iuxta  aut  prope 
se  disposita  sunt  ad  posteriorem  parietem,  aut  ad  minorem  cur¬ 
vaturam,  rara  exceptione  si  simul  alterum  in  alteriorc,  alterum 
in  posteriore  pariete  sub  oculi  conspectu  coniiciuntur,  quod 
quidem  Rokitansky  quater  in  17  casibus  numerat.  Semel 
alterum  alteri  oppositum  ex  contraria  parte  in  duodeno  vidit, 
ac  duos  casus  observavit,  ubi  alterum  in  duodeno,  alterum  sto¬ 
macho  insidebat,  quae  ulcera  pyloro  dumtaxat  disiuncta  erant. 
Quod  quidem  ulcus  cicatribus  obduci  potest.  Jacksch  numero 
2330  sectionum  56ies  cicatrices  reperit.  Ista  cicatrix  varias 
formas  assumit  pro  diversa  profuidilate ,  in  quam  ulcus  se  pe¬ 
nitus  insinuavit:  sic  destructio  membranae  mucosae,  ex  qua 
morbi  vis  proficiscitur,  saepe  sanatur;  quum  destructionis  pro¬ 
cessus  coerceatur  tela  in  cellulosa  submucosa,  haec  ad  telam 
fibrosam  condensatur,  quae  margines  membranae  mucosae  in¬ 
ter  se  vicissim  adducit  et  concrescit  denique  cum  ea  et  cum 
musculari.  Relinquitur  cicatrix  radians.  Cuius  cicatricis  spe¬ 
cies  singularem  processus  indolem  prodit,  verumtamen  hunc 
processum  re  vera  locum  habuisse,  locus  demonstrat  in  quo  ci¬ 
catrix  repcrkur,  aperta  ulcera,  eodem  tempore  deprehensa, 
auamnesis  pristinarum  gastricarum  molestiarum,  perfecta  absen¬ 
tia  obsoletae  tuberculosae  aut  scirrbosae  formationis,  postre¬ 
mo  acutis  finibus  circumscripta  forma,  singularis  Rumerus, 


*)  Prager  Vierteljsbrschrift  1844,  t  S,  85. 

sedes,  defectus  similium  ulcerum  in  cardia  et  oesophago  demon* 
straut,  quantopere  errant,  qui  ex  illa  concludere  velint  mem* 
hranam  mucosam  venenis  corrodentibus  exstinctam  esse.  Quo 
in  loco  Cruveilhier  haud  iniuria  vult,  falso  illud  assevera¬ 
tum  esse,  substantiae  iacluram  in  membranis  mucosis  semper 
textura  membranae  mucosae  compleri,  quum  textura  fibrosa,  quae 
nulla  membrana  mucosa  obducitur,  destructam  ventriculi  partem 
impleat.  Ulcera  eiusmodi,  quae  profundius  in  muscularem  ven¬ 
triculi  membranam  et  per  eam  penetrant,  posteaquam  muscularis 
ulceris  margo  infra  membranae  mucosae  marginem  se  recepit, 
eo  sanantur,  quod  tela  cellularis  subserosa  cum  peritoneo  si¬ 
mul  corrugatur,  atque  ventriculi  paries,  qui  supra  basin  ulceris 
erectus  ex  iis  ipsis  modo  constat,  complicatur,  qua  re  perpetrata 
margines  membranae  mucosae  mutua  vicissitudine  inter  se  ad¬ 
ducuntur,  ac  postremo  sibi  invicem  agglutinantur.  Exinde  in 
pyloro  cicatrices  relinquuntur,  quibus  pylorus  vehementer  in 
angustias  contrahitur.  Qua  in  re  adnimadvertendum  videtur 
cicatricibus  non  prorsus  superficialibus  fasciculos  musculorum 
in  loco  cicatricis  atque  concretionis  cum  aliis  telis  delinitUBi 
aliquem  locum  nancisci ,  ex  quo  aequabilis  functio  musculorum 
conturbatur,  atque  fortasse  in  digerendis  cibis  illae  perturbatio¬ 
nes  deduci  possunt,  quae  processu  cicatrisalionis  peracto  re¬ 
linquuntur. 

Perforatio  ulceris  pro  sua  sede  diversa  varias  praebet  mo¬ 
dificationes.  Praeter  cetera  multum  refert,  utrum  perforatio  eo 
loco  peragatur  qui,  quemadmodum  maior  pars  anterioris  ventri¬ 
culi  parietis,  perraro  dumtaxat  defendentem  adhaesionem  cum 
vicinis  organis  inire  potest,  an  locus  perforatus  organo  alicui 
insideat,  quocum  arctissima  adhaesione  coniunetus  telae  obviam 
progreditur,  quae  pro  crassitudine  ac  densitate  satis  resistendi 
facultatem  in  sc  continent.  Eiusmodi  organa  praeter  cetera 
sunt  pancreas,  sinister  lobulus  hepatis,  omentum  sursum  evolu¬ 
tum,  perraro  transversa  intestini  coli  pars,  duodenum,  splen  et 
diaphragma.  Ab  er  c  r  o  mb  i  e  *)  casum  refert,  ubi  libera  com¬ 
municatio  stomachi  cum  parte  [transversa  coli  conformata  erat, 
idem  enarrat  alium  casum,  cuius  a  G  ha  r  dei  io2)  est  mentio 
facta,  ubi  stomachus  cum  colo  et  diaphragmate  concretus  re- 
periebatur  atque  in  loco  concretionis  cura  diaphragmate  por¬ 
tio  aliqua  stomachi  ulceratione,  funditus  eversa  erat,  cuius 


*)  Abercrombie,  pathologische  und  praetisebe  Uutersuchungen  uber 
die  Krankheiten  des  Unterleibs.  S.  50. 

Abereromb.  1.  c.  p,  85. 

concretionis  adiumento  pars  diaphragmatis  spatium  destructae 
ventriculi  portionis  compensaverat.  Semper  talibus  in  casi¬ 
bus  iieri  solet,  ut  postquam  extrema  strata  circuitu,  qui  sub¬ 
stantiae  iaclurae  consentaneus  est,  destructa  sunt,  membrana 
mucosa  ultra  margines  perforantis  ulceris  evolvitur,  atque  extra 
stomachum  in  telam  agglutinantem  pseudomembranosam  incidit 
saepe  margines  foraminis  sibi  invicem  attrahit,  ita  ut  istud  fo¬ 
ramen  in  cicatrice  callosa  firmiter  incidente  concludatur.  Quum 
ea  re  longe  plurimis  in  casibus  libera  ventriculi  patefactio  im¬ 
pediatur  tamen  hoc  quoque  interdum  exceptione  coercetur,  etiam 
ipsum  illud  stratum  agglutinans,  paullatim  consumitur,  organum 
istud,  quod  ad  munitionem  est  acommodatum,  develatur,  ac  pro¬ 
priae  illae  potentiae,  qua  processus  penitus  propagatur,  exponi¬ 
tur  atque  obnoxium  evadit.  Sic  semel,  id  quod  Rokitansky 
quondam  observavit,  diaphragma  adiaeens  et  concludens  inde  ex 
stomacho  perforatum  est,  quin  etiam  basis  pulmonum  illi  adhae¬ 
rescens  destructa  inveniebatur.  Jacksch  inter  casus  57  bis]  et 
vicies  obetrucla  per  alia  organa,  15ies  per  pancreas,  5 ies  he¬ 
pate,  semel  omento ,  semel  per  splenem,  semel  conglutinata  co- 
haesio  locum  habuit  cum  colo  transverso,  atque  in  illud  per¬ 
foratio.  Unus  praeterea  casus ,  nescio  a  quo  promulgatus,  ubi 
ulcus  perforans  anterioris  abdominis  parietem  perfregerat. 

Quod  vero  maximum  momenlum  affert  ad  decursum  ulceris 
perforantis  definiendum,  sanguinis  sunt  effusiones,  quae  aut 
erosione  minutorum  vasorum  facta  intra  stomachi  parietem 
exoriuntur  aut  maiorum  vasorum ,  quae  extra  stomachum  vel 
intra  vel  ultra  formationem  pseudomembranosam  collocata  sunt. 
Illud  si  contigit,  mulla  ostia  vasorum  conspiciuntur,  quorum  alia 
obliterata  sunt,  alia  ista  oblilerationc  carent,  iamqne  facile  in- 
telligitur,  nisi  erosionem  vasis  eiusdem  oblilcralio  comitetur, 
sanguinis  effusionem  consequi  oportere  lumini  vasis  responden¬ 
tem.  Sin  autem  hoc  extremum  usu  venit,  ulcus  in  vasa  incidit 
amplo  lumine,  quo  modo  art.  renalis,  art.  eoron.  ventr. ,  art. 
pylorica,  gastroepiploica,  atque  venae  his  respondentes  plane 
destruuntur,  qua  re  interdum  mortiferae  sanguinis  effusiones  ef¬ 
ficiantur.  At  vero  praeter  vasa  sanguinea  alia  quoque  organa 
destructione  delentur  praesertim  ductus  pancreatici,  qui  basiu 
ulceris  versus  aperiuntur  ac  impediunt,  quominus  ulcus  perfecta 
cicatrice  obducatur.  Postremo  commemoranda  videtur  ulceris 
perforantis  cum  ulcere  carcinomatoso  comhinalio,  cuius  iam  supra 
mentionem  feci,  et  breviter  tantummodo  hic  diiudicamlum  est, 
quemadmodum  ulcus  perforans  a  tuberculoso  atque  carcinoma¬ 
toso  distinguitur.  In  ambitu  ulceris  carcinomatosi  semper  vehe- 

mens  infiltratio  carcinomatosa  parietes  ventriculi  suppeditatur, 
ipsum  ulcus  marginibus  crassis,  iniquis,  tumidis  ornatum  est  et 
fundo  iniquo  ac  sordido.  Ulcus  tuberculosum  in  stomacho  ra¬ 
rissime  deprehenditur  ac  semper  cum  similibus  in  canali  intestinali 
ulceribus  combinatus  est.  Margines  exhibet  iniquos,  eminentiis 
distinctos,  elevatos,  fundum  impurum  tuberculis  obductum,  for- 
mamque  irregularem  et  dentatam. 

Huius  quoque  mali  aetiologia,  quemadmodum  omnino  chro¬ 
nicorum  stomachi  morborum,  et  ipsa  magna  obscuritate  coer¬ 
cetur.  Rokitansky  saepenumero  hunc  morbum  coniunctum 
inveniebat  cum  anomala  affectione  haemorrhoidali,  cum  abnormi 
menstruatione,  et  arthriticis  doloribus,  neque  vero  potuit  inda¬ 
gari  causalem  inter  utramque  affectionem  connexum,  nec  Op- 
polzer  certe  exploravit,  quomodo  hoc  malum  ortum  esset 
menstruatione  anomala,  secretionibus  suppressis,  animi  commotio* 
nibus  deprimentibus.  Gravissimae  dicuntur  esse  febres  inter¬ 
mittentes  iam  superatae,  si  praesertim  ventriculi  molestias  reli¬ 
querunt.  Exanthemata  iniquo  tempore  repressa,  quae  priore 
tempore  in  aetiologia  omnium  morborum  magno  honore  flore¬ 
bant,  ut  asseveratum  est,  causae  fuerunt  ulceris  perforantis,  ve- 
rumtamen  animo  ab  opinionibus  praeiudicatis  soluto,  si  rem  di¬ 
ligentius  inspicimus,  luculenter  cognoscimus  exanthemata  plerum¬ 
que  evanescere,  si  in  aliis  organis  processus  morbosi  exoriantur, 
quapropter  opinio  scabie  repulsa  hoc  ulcus  generari  posse,  reii 
cienda  est.  Hoc  solum  de  origine  huius  ulceris  haud  absurde 
quispiam  protulerit,  irritationes  mucosae  ventriculi  membranae 
repetitas,  quae  blenorrhoeam  procreant,  etiam  ulcera  talia  ef¬ 
ficere  posse;  sunt  autem  eiusmodi  irritationes  nimiae  stomachi 
oneratio,  ciborum,  qui  haud  facile  digeruntur,  devoratio,  frigida 
potatio  corpore  calido.  Quodvero  ad  aetatem  attinet,  maturiori¬ 
bus  annis  ortus  istius  ulceris  adiuvari  videtur.  Jacksch  ob¬ 
servavit  illud 

in  annis  I — 10  —  bis  (alias  in  ]  in  annis 
quinto,  alias  in  octavo) 

in  annis  10 — 20  —  Oies 

—  20 — 30  —  2Sies 

—  30—40  —  32ies  j 

Rokitanskv  in  numero 

ultra  annum  quinquagesimum,  21  citra  tricesimum  annum,  qui¬ 
bus  in  extremis  unus  in  decimo  sexto  aetatis  anno,  duo  in 
septimo  decimo,  tres  in  vigesimo  anno  occurrerunt.  Ex  hisce 
relationibus  probe  concludere  licet,  pristinam  illam  opinionem, 
qua  statuitur  hoc  ulcus  multiplice  cum  chlorosi  coniunctum 

contineri,  veritate  plane  carere,  quum  potius  in  ea  aetate,  quae 
plerosque  chloroseos  casus  habet,  rarissime  adnimadvertitur. 
Ex  eorundem  virorum  observationibus  id  exploratum  est,  ulcus 
istud  crebrius  in  feminis,  quam  in  maribus  deprehendi,  quum 
Jacksch  in  casibus  188  illud  ulcus  58ies  m  viris,  130ies  in 
(eminis ,  Rokitansky  in  79  casibus  46ics  in  feminis  et 
133ies  in  viris  reperirent.  Iam  vero  singulares  quidem  casus 
mentione  digni  videntur,  qui  variis  re  in  medica  scriptoribus  in 
puerperis  sunt  observati,  eiusmodi  casus  Chaussier  et  Op- 
polzer  enumerant.  Postremo  breviter  notetur,  hunc  morbum 
ad  omnes  ordines  pertinere ,  et  opulentos  et  inopes  afficere, 
neque  negotium  neque  anni  tempora  magnam  vim  iu  eum  exer¬ 
cere.  (Juodsi  Rokitansky  contendit  ulcere  perforante  tuber- 
culosin  excludi,  Oppolzer  contrario  affirmat  se  multas  eius¬ 
dem  combina^iones  Pragac  vidisse. 

Quodsi  iam  singulatim  istius  mali  symptomata  explanare 
luberet,  iterum  enumerari  oporteret  longam  illam  seriem  con¬ 
turbationum  in  digestione,  quae  omnium  propria  est  chronicarum 
ventriculi  affectionum,  quapropter  vel  maxime  consentaneum  fuerit 
earum  breviter  dumtaxat  mentionem  facere,  quae  ad  diagnosin  con¬ 
stituendam  aliquid  conlerunl.  In  primis  hoc  tenendum  est 
ulcus  perforans  saepenumero  nullas  omnino  molestias  aegroto 
movere  et  cicatrices  ulceraque  in  iis  hominibus  esse  inventa 
qui  nunquam  digestiones  molestiis  confiictati  sunt,  porro  non- 
nunquam  ellectus  ulceris  perforantis  repente  ad  mortem  exeun¬ 
tes  exsistere,  quum  istud  et  ulcus  adesse  minime  putaretur. 
Sin  autem  symptomata  in  conspectu  veniunt  ea  plerumqne  ini¬ 
tio  obscura.  Physicalis  perscrutatio  parum  efficit,  tumor,  qui 
tam  proprius  est  carcinomatis  ventriculi,  hoc  loco  rarissime  sensu 
percipitur,  id  ita  dumtaxat  si  ulcus  perforans  pyloro  adhaerescebat. 
Signa  dilatati  ventriculi  desunt:  percussio  plerumque  normalis, 
tum  modo  sonitum  commutatum  praebet,  quum  magna  sanguinis 
copia  in  stomacho  rcperilur,  ita  ut,  si  ventriculus  evacuatus  est, 
sonus  ad  normam  revertatur. 

De  functionum  turbis  primus  vomitus  videtur  dignus  esse, 
cuius  mentio  liat.  Cuius  vomitus  rationes  vehementer  discre¬ 
pant,  parlim  stomacho  ieiuno  consequitur,  parliin  aliquot  horas 
post  coenam,  aut  impetum  cardialgicum  terminat,  aut  eo  iam 
remittente  erumpit;  liquorem  ejicit  vel  dumtaxat  aquosum,  mu¬ 
cosum  aut  maculis  sanguinolentis  distinctum,  qui  alias  bilis  viri¬ 
dem  colorem  exhibet,  vel  vomitus  sequitur  sanguinolentus,  haud 


')  Schmidt,  Encyclopadie  Dd.  IV,  pag.  487. 

rare  tanta  vehementia  exardescens,  ut  aegroti  complures  sangui¬ 
nis  liberas  ejiciant  ac  repente  morte  obeant.  Nec  tamen  vomi¬ 
tus  constans  est,  primum  enim  saepenumero  prorsus  desideran¬ 
tur,  aut  si  uclus  in  duodeno  sedem  collocavit,  substantia  re¬ 
movenda  plerumque  per  anum  evacuatur.  Unde  sanguinis  voa 
mitus  exoriri  solet,  id  iam  supra  demonstravimus,  qui  aut  form* 
sedimenti  coifeae  praeditus  est  ubi  tantum  minuta  vascula  vio¬ 
lata  esse  concludendum  est,  aut  mullum  sanguinis  continet,  ubi 
nimirum  maiora  vasa  sunt  destructa.  Potest  eliam  et  vomitus 
ct  alvi  exinanitio  deesse  attamen  ingens  sanguinis  effusio  oc¬ 
currisse,  tum  vero  anemiae  signa  conspiciuntur,  totus  externus 
aegroti  habitus  subito  commutatur,  ac  regio  gastrica  obtusum 
edit  sonum  percussionis.  Denique  adiiciendus  est  vomitus  ster¬ 
coratis,  qui  tum  occurrere  consuevit,  ubi  communicatio  reperi- 
tur  inter  stomachum  et  partem,  coli  transversam*  Eiusmodi  ca¬ 
sum  Abererombi  enarrat,  in  quo  hoc  malum  nullo  modo 
cum  ileo  coniuuctum  apparebat ,  quum  alvi  egesta  normali  ute¬ 
rentur  indole  et  frequentia.  Vomitui  praecedunt  nausea,  eructa¬ 
tio  gasi  et  frequens  pyrosis.  Appetitus  cibi  plerumque  imminutus 
est,  digestio  larda,  certum  cibi  genus  tantummodo  tolerabile  videtur, 
minime  sumatur,  alii  aegroti  modo  frigida,  alii  modo  calida  pa¬ 
tiuntur.  Postremo  appetitus  crebro  normalis  est  quapropter  cum 
ulceris  indole  minime  videtur  cohaerere,  ex  eoque  dumtaxat  pen¬ 
dere,  utrum  reliqua  membrana  mucosa  sanitate  fruatur  necne. 
Lingua  vel  nullas  vel  varias  exhibet  obductiones,  eodemque  statu 
utitur  qui  in  chronica  gastritide  apparet,  Dolorem  aegroti  va¬ 
rio  genere  et  forma  commonstrant,  alii  sensum  pressionis  signi¬ 
ficant,  alii  dolores  pungentes  atque  ardentes  certis  stomachi  lo¬ 
cis  indicant,  atque  morbi  sedem  in  stomacho  esse  confirmant, 
quum  dolores  continui  sint  atque  pressu  adhibito  augeantur, 
praeterea  cardialgiae  quoque  impetus  incidunt,  ubi  dolor  non 
solum  ad  scrobiculum  cordis,  verum  etiam  ad  scapulas  atque  ad 
alvum  pertinet.  Albers  symptomata  eius  stadii,  quod  ipse 
secundum  constituit,  dicit  impetus  vehemenliores  in  dolorum 
ventriculo,  qui  satis  constantes  initio  semel  dumtaxat  hora  meri¬ 
diana,  postmodo  etiam  matutino  tempore  apparent.  At  vero 
dolor  in  scrobiculo  cordis  non  solum  tempore  cardialgiae  per¬ 
manens  percipitur,  sed  etiam  eo  finito.  Impetus  cardialgicus  in 


')  Abercr.  1.  c.  p.  50. 

2)  Albers,  Beobachtungen  auf  d,  Gebiet  d.  Pathologie  ct  pat.  A  nat. 
Bonn  1840.  p.  L 

ulcere  perforante  plerumque  per  diuturnum  temporis  spatium 
persistunt,  mullas  vel  horas  vel  etiam  dies,  praesertim  si  sto¬ 
machus  est  perforatus,  atque  organa  adiacentia  morbo  correpta. 
Quodsi  morbus  diu  pertinet,  perturbata  digestione  frequentibus 
impetibus  cardialgicis ,  aut  etiam  multo  sanguine  effuso  aegroti 
pallescunt,  macescunt,  languescunt  sin  autem  digestio  bene  sese 
habet,  ac  pauci  impetus  erumpunt,  aegroti  bonam  relinent  speciem. 

Decursnus  morbi  plerumque  diuturnus  est  et  tardus,  malum 
ducit  initium  ex  syraptoma‘ibus  chronicae  gastritidis,  ex  frequente 
sensu  compressionis  et  onerationis  stomachi,  eructatione,  pyrosi 
per  aliquantum  temporis  appetitus  decessu,  nausea,  quae  signa 
praecipue  post  coenam  opulentam,  post  certos  aliquot  cibos  oc¬ 
currunt.  Haud  raro  non  ita  multo  post  vomitus  adiungitur  aquo¬ 
sus  ,  mucosus  et  acidulus  stomacho  ieiuno,  postea  cum  atris  fus- 
cisquc  ilocculis  dolor  incidit  in  scrobiculo  cordis,  qua  compres¬ 
so  molestiae,  deinde  vero  impetus  cardialgici  occurrunt,  aegroti 
coeperunt  macritate  sensim  confici,  pallescunt,  animum  summit- 
tunt,  cardialgiae  frequentiores  evadunt,  sanguinolentus  vomitus 
adnimadverlilur  ilemque  sanguinis  per  alvum  egestio,  saepe  la^ta 
vehementia,  ut  aegroti  profundissima  syncope  conficiantur, ex  quanun- 
quam  omnino  recreantur.  Aliis  in  casibus  repente  symptomata 
peritonitidis  sub  adspeetu  oculorum  subiiciuntur ,  si  videlicet 
ulcus  ad  peritoneum  pervenit  aut  illud  etiam  perforat;  perfo¬ 
rationi  in  colo  consequitur  vomitus  stercoralis,  interdum  etiam 
dysenteria.  Prospero  successu  impetus  cardialgici  rariores 
fiunt,  molestiae  digestionis  comminuuntur  species,  externa  melior 
evadit,  verurntamen  etiam  cicatricibus  obductis  nonnunquam  mo¬ 
lestiae  remanent,  praesertim  si  stomachus  cicatrice  eoarctatus 
est.  Exitus  igitur  aut  restitutio  in  bonam  valetudinem  quae  ves 
perfecta,  vel  propter  relictas  digestionis  molestias  parum  per¬ 
fecta  esse  potest,  aut  mors  consecuta,  vel  peritonitide  vel  anae¬ 
mia,  quae  aut  crebro  sanguine  effuso  aut  perturbato  assimilatio- 
nis  processu  procreatur. 

Huius  mali  diagnosis  saepe  perdifieilis.  Ceterum  'adesse 
perforans  ventriculi  ulcus,  concluditur  ex  eo,  quod,  symptomati¬ 
bus  desideratis,  quae  pylori  crassationem  eiusque  canalis  co¬ 
arctationem  significant,  qualia  sunt  vomitus  satis  constans,  tri¬ 
bus  fere  vel  quatuor  horis  post  coenam  erumpens ,  signa  ven¬ 
triculi  dilatati  tumor  ,  pyloro  respondens,  plerumque  immobilis, 
deinde  concluditur  ex  indole  vomitus  ,  qui  in  ulcere  perforante 
saepe  ingentem  sanguinis  copiam  continet,  ex  scrobiculo  cordis, 
qui  extra  impetus  cardialgicos  sensum  molestiarum  commovet, 
ex  eo  quod  malum  saepius  subsistit  el  interdum  etiam  remo* 

vetur,  praecipue  ex  egregio  successu  vitae  rationis,  diaethctieisprae* 
ceptis  consenlaneae,  porro  ex  aetate  aegroti,  quum  malum  saepe* 
numero  etiam  in  aetate  puerili  evolvatur,  atque  in  hominibus 
longius  aetate  provectis  molestiae  ex  tempore  pristino  originem 
duxerit,  denique  ex  defectu  carcinomatosae  dvscrasiae.  Porro 
sanguinem  effusum  esse,  si  vomitus  cruentus  defuit,  tum  conii* 
cilur  si  variae  anaemiae  symptomata  repente  occurrunt  et  regio 
gastrica  sonum  edit  perfecte  suppressum.  Ulceris  autem  sedem 
in  duodeno  esse,  ita  potest  coniici,  si  vomitus  sanguinolentus 
desideratur  atque  e  contrario  atra  substantia  ex  ano  egeritur,  si 
ista  doloris  signa  in  loco  occurrunt,  qui  duodeno  respondet, 
ac  si  symptomata  carcinomatis  deficiunt.  Utrum  peritoneum 
perfecte  sit  perforatum  an  vero  ulcus  dumtaxat  ad  peritoneum 
prope  accesserit,  ex  eo  videri  licet,  si  hepar  aut  normali  situ 
collocatum  est,  aut  sursum  est  elevatum ;  etenim  gasum  in  per¬ 
fecta  perforatione  ex  stomacho  egressum  efficit,  ut  hepar  situm 
suum  ratione  modo  demonstrata  commutet. 

Prognosis  melior,  quam  in  carcinomate  sed  semper  ad¬ 
modum  incerta,  quum  tum  quoque  perforationes  ac  mortiferae 
sanguinis  effusiones  eventurae  sint  verendae.  Distinctio  maximi 
vero  momenti  est,  si  peritonitis  exardescit,  ad  prognosin  con¬ 
stituendam  utrum  perfecta  evenerit  perforatio  ,  an  processus  ul¬ 
cerosus  tantummodo  ad  peritoneum  appropinquaverit. 

Sed  satis  superque  dictum!!  quamquam  tamen  multa  in 
promptu  habeam,  quae  de  ulceris  perforantis  indole  explanarem, 
tamen,  si  quis  forte  lector  benevolus  miram,  totum  hoc  opiscu* 
lum  perlegendi  patientiam  retinuerit,  eam  diutius  lentare  nefas 
ducimus,  ita  ut  iam  finis  faciendus  esse  videatur.  — 


Natus  sum  ego  Guiielmus  Londou  Regiomontii  die  XXV. 
mens.  August.  a.  MDCCCXXVII  patre  Ludovico,  quem  jam  du* 
dum  morte  mihi  ereptum  lugeo,  matre  Helena  e  gente  Spitzer, 
quam  vivam  adhuc  pio  grastissimoque  animo  veneror.  Fidei  ad¬ 
dictus  sum  veteri.  Primis  litteris  imbutus,  Gymnasium  adii 
Kniphoviense ,  ex  quo,  examine  maturitatis  absoluto  m.  Octbr. 
a.  MDCGCXLIV.  dimissus  sum.  Tum  ab  III.  Rosencranz ,  t.  t. 
prorectore  magnifico  aeademiae  Albertinae  civibus  ab  111.  Ilalbke 
decano  spectabili  adseriptus  sum  medicorum  ordini,  atque  tribus 
annis  praeterlapsis  tempore  autumnali  a  MDCCCXLVIII.  almam 
petii  universitatem  litterariam  Ilalensem,  ubi  a  Prorectore  1 1 1 . 
Mei  er ,  in  civium  aeademieorum  numerum  receptus,  a  Decano 
111.  Krukenberg  in  facultatis  medicae  album  inscriptus  sum. 
Tempore  autumnali  a.  MDCCCXL1X  Lipsiam  petii,'  ubi  a  Rectore 
magnifico  Ruelau  civibus  academicis  adseriptus  sum.  Inde,  sex 
menses  commoratus  Halas  iterum  me  contuli  ubi  ab  III.  Meier 
receptus,  apud  111.  d’Alton,  tum  temporis  ordinis  medicorum  de¬ 
canum,  nomen  dedi.  Interfui  scholis,  quae  sequuntur:  III, 
Rathke,  Burdacb ,  YVeber  sen,  de  analomia  et  physiologia,  111. 
Rathke  de  arte  cadavera  rite  dissecandi  atque  de  zoologia,  Ill.DuIk 
de  chemia  anorganica,  organica)  et  de  jdiarmacologia  111. 
Meier  de  bolanice,  III.  Moser  de  physice,  III.  Taute  de  logice, 
111.  Rosencranz  de  psychologia,  111.  Cruse  et  v.  Raerensprung 
de  palbologia  generali,  111.  d’Alton  de  pathologica  anatomia, 
111.  Krukenberg  et  Oppolzer  de  pathologia  speciali,  111.  Seerig 
de  chirurgia  speciali,  111.  Rlasius  de  akiurgia,  de  fracturis  et 
luxationibus,  III.  IIolil  de  arte  obstetricia.  Scholis  clinicis  et 
doliclinicis,  medicis,  chirurgicis,  ophtalmiatricis  atque  obstetriciis 
inerfui  apud  III.  Hirscb,  111.  Krukenberg,  111,  Oppolzer, 

lll.Blasium  atque  Ill.Hohl.  Laboralorium  chemicum  adii  apud  111. 
Lehmann  et  apud  beatum  Murchand. 

Quibus  ego  viris  omnibus  summopere  de  me  meritis  gra¬ 
tias  quam  maximas  ago  semperquc  habebo. 

tam  vero  tentaminibus,  tam  philosophico  quam  medico  nec 
non  examine  rigoroso  rite  absolutis  spero  fore  ut  dissertatione 
thesibusque  publice  defensis  summi  in  medicina  et  chirurgia 
honores  in  me  conferantur. 


Theseu  defendendae. 


i. 

Stadium,  ut  dicunt,  typhosum  in  cholera  non  est  nisi 
urodialysis . 

//. 

Morbus  Briyhlii  complures  renum  morbos  amplectitur. 


III. 

Nerrns  vagus  in  pulmonum  fibras  conlractiles  vim  exserit. 

IV. 

Sanguis  sola  cordis  vi  per  totum  corpus  moveri  potest. 


